title: เขตอีเจียน

text: เขตอีเจียน () เป็นหนึ่งในเขตภูมิศาสตร์ทั้งเจ็ดของตุรกี ซึ่งอยู่บริเวณภาคตะวันตกของประเทศ โดยด้านทิศตะวันตกติดกับทะเลอีเจียน ทิศเหนือติดกับเขตมาร์มารา ทิศตะวันออกติดกับเขตอานาโตเลียกลาง และทิศใต้ติดกับเขตเมดิเตอร์เรเนียน โดยเขตอีเจียนเป็นเขตภูมิศาสตร์ที่มีแนวชายฝั่งยาวที่สุดในเขตชายฝั่งทั้งสี่เขต


title: กลุ่มภาษามาซา

text: กลุ่มภาษามาซา () เป็นกลุ่มภาษาที่ประกอบด้วย 8 ภาษาและภาษาถิ่น (ตามการประมาณการ Ethnologue) ที่พูดในแอฟริกา เป็นส่วนหนึ่งของกลุ่มภาษาชาดิก


title: กลุ่มภาษามาซา

text: ภาษากลุ่มนี้มีผู้คนกว่า 650,000 คนในชาดและแคเมอรูน ทั้งสองภาษาหลักคือภาษามาซซา (Massa) และภาษามูเซย์ (Musey)


title: กลุ่มภาษามาซา

text: แขนงของกลุ่มภาษามาซาเท่าที่มีรายชื่อใน Blench (2006) คือ:


title: ภาษาสุมายา

text: ภาษาสุมายา () เป็นภาษาที่ตายแล้วในกลุ่มภาษาชาดิกคาดว่าอยู่ในกลุ่มย่อยมาซา เคยมีการพูดในแคเมอรูน มีคำอยู่บางคำที่ถูกบันทึกจากผู้พูดคนสุดท้าย


title: ภาษาสุมายา

text: ปัจจุบันไม่มีผู้พูดที่รู้จัก คาดว่าผู้พูดภาษานี้ถูกแทนที่ด้วยภาษาฟูลา


title: ตำบลหนองลู

text: ตำบลหนองลู เป็นตำบลหนึ่งของอำเภอสังขละบุรี จังหวัดกาญจนบุรี ประกอบด้วยสิบหมู่


title: ตำบลหนองลู

text: "หนองลู" เป็นภาษากระเหรี่ยงเรียกว่า "นุ่งลู่" หมายถึง ต้นค้อ เป็นพืชในตระกูลต้นตาล ลักษณะใบตรงโคนแคบ ตรงปลายขยายออกใหญ่ นำมาใช้มุ่งหลังคาบ้านของชาวกระเหรี่ยง°


title: ตำบลหนองลู

text: ตำบลหนองลูมีเนื้อที่ประมาณ 1,267 ตารางกิโลเมตร หรือคิดเป็นประมาณ 791,875 ไร่


title: ตำบลหนองลู

text: ประกอบด้วยสิบหมู่ดังนี้:


title: บาลด์วินที่ 5 เคานต์แห่งฟลานเดอส์

text: บาลด์วินที่ 5 แห่งฟลานเดอส์ (, , ) เป็นขุนนางฝรั่งเศสและเคานต์แห่งฟลานเดอส์ ปกครองตั้งแต่ปี ค.ศ. 1035 จนกระทั่งเสียชีวิต บาลด์วินเป็นหนึ่งในเคานต์ที่มีอำนาจมากที่สุดในฝรั่งเศสในเวลานั้น


title: บาลด์วินที่ 5 เคานต์แห่งฟลานเดอส์

text: บุตรชายของบาลด์วินที่ 4 เคานต์แห่งฟลานเดอส์กับภรรยาคนแรก โอจิฟแห่งลักเซมเบิร์ก บุตรสาวของเฟรเดอริกแห่งลักเซมเบิร์ก ในปี ค.ศ. 1028 บาลด์วินแต่งงานกับอาเดลาแห่งฝรั่งเศส พระธิดาของพระเจ้ารอแบต์ที่ 2 แห่งฝรั่งเศส ด้วยการยุยงของอาเดลา เขาก่อกบฏต่อบิดา บาลด์วินที่ 4 แต่ในปี ค.ศ. 1030 ทั้งคู่จับมือคืนดีกัน เมื่อบิดาเสียชีวิตในปี ค.ศ. 1035 บาลด์วินสืบทอดตำแหน่งต่อจากเขา


title: บาลด์วินที่ 5 เคานต์แห่งฟลานเดอส์

text: ยูซตาสที่ 1 เคานต์แห่งบูโลญมักบาดหมางกับบาลด์วินที่ 4 แต่กลับมีความสัมพันธ์ฉันท์มิตรกับบาลด์วินที่ 5 ทั้งคู่ลงนามในกฎบัตรของกันและกันและร่วมมือกันหลายครั้ง ยูซตาสที่ 1 ลงนามในกฎบัตรของบาลด์วินที่จำกัดอำนาจของผู้รักษาผลประโยชน์ทางด้านกฎหมายของโบสถ์และอาราม (advocate)


title: บาลด์วินที่ 5 เคานต์แห่งฟลานเดอส์

text: ฟลานเดอส์ภายใต้การปกครองของบาลด์วินที่ 5 ไม่ได้มีความสัมพันธ์ที่ดีมากนักกับอังกฤษ บาลด์วินให้ที่ลี้ภัยแก่ชาวอังกฤษที่ถูกขับไล่ออกจากประเทศและมักให้เรือกับกำลังพลแก่พวกเขา เขาให้ความคุ้มครองแก่พระราชินีเอ็มมาในปี ค.ศ. 1036–1040 รวมถึงพระโอรสทั้งสองของพระองค์ อัลเฟรดและฮาร์ธาคนุต เมื่อก็อดวิน เอิร์ลแห่งเวสเซ็กซ์และครอบครัวถูกพระเจ้าเอ็ดเวิร์ดผู้สารภาพขับไล่ออกจากประเทศในปี ค.ศ. 1051–2 บาลด์วินให้การต้อนรับพวกเขา ทั้งยังช่วยพวกเขาเตรียมการกลับไปอังกฤษ ฝั่งพระเจ้าเอ็ดเวิร์ดผู้สารภาพก็ให้กองเรือประจำการอยู่นอกชายฝั่งฟลานเดอส์ในตอนที่บาลด์วินกำลังทำสงครามอยู่กับจักรพรรดิเฮนรีที่ 3 แห่งโรมันอันศักดิ์สิทธิ์ การข่มขู่นี้ทำให้บาลด์วินขอทำสนธิสัญญาสันติภาพกับจักรพรรดิ


title: บาลด์วินที่ 5 เคานต์แห่งฟลานเดอส์

text: บาลด์วินที่ 5 ได้อิทธิพลมากมายจากการแต่งงานสานสัมพันธไมตรีหลายครั้งระหว่างฟลานเดอส์กับอังกฤษ ฝรั่งเศส และเยอรมนี เขาสนิทสนมกับบุตรเขย พระเจ้าอ็องรีที่ 1 แห่งฝรั่งเศส บาลด์วินเป็นผู้สำเร็จราชการแผ่นดินให้หลานชาย (ลูกชายของพี่ภรรยา) พระเจ้าฟิลิปที่ 1 แห่งฝรั่งเศส ตั้งแต่ปี ค.ศ. 1060 ถึงปี ค.ศ. 1067


title: บาลด์วินที่ 5 เคานต์แห่งฟลานเดอส์

text: ในปี ค.ศ. 1051 บาลด์วินบีบบังคับริคิลดิส ภรรยาม่ายของเคานต์แฮร์มันแห่งเอโนลต์ ให้แต่งงานกับบุตรชายของเขา บาลด์วินที่ 6 ทำให้เขาสามารถควบคุมเอโนลต์ผ่านทางบุตรชายได้ ทั้งยังทำให้เกิดความขัดแย้งต่อเนื่องระหว่างบาลด์วินที่ 5 กับจักรพรรดิเฮนรีที่ 3 เนื่องจากเอโนลต์เป็นส่วนหนึ่งของจักรวรรดิโรมันอันศักดิ์สิทธิ์ หลังพ่ายแพ้ต่อเนื่องจักรพรรดิเฮนรีที่ 3 ถอนทัพกลับไปเยอรมนีและสิ้นพระชนม์หลังจากนั้นไม่นาน ในปี ค.ศ. 1056 บาลด์วินได้รับรัฐชายแดนที่ติดกับแม่น้ำสเกลด์ต์ทั้งหมดเป็นที่ดินศักดินาจากแอ็กเนสแห่งปัวตูที่เป็นผู้สำเร็จราชการแผ่นดินให้พระโอรส จักรพรรดิเฮนรีที่ 4 แห่งโรมันอันศักดิ์สิทธิ์


title: บาลด์วินที่ 5 เคานต์แห่งฟลานเดอส์

text: บุตรสาวของบาลด์วิน มาทิลดา แต่งงานกับวิลเลียมแห่งนอร์ม็องดีที่ต่อมากลายเป็นกษัตริย์แห่งอังกฤษ ตอนแรกการแต่งงานถูกคว่ำบาตรจากพระสันนตะปาปาลีโอที่ 9 พระองค์ไม่ได้ให้เหตุผลไว้แต่เป็นไปได้ว่าเพราะทั้งคู่เป็นลูกพี่ลูกน้องกัน ทั้งคู่แต่งงานกันในช่วงระหว่างปี ค.ศ. 1050 ถึงปี ค.ศ. 1052 แม้จะถูกคว่ำบาตรจากพระสันตะปาปาก็ตาม แม้บาลด์วินจะให้การสนับสนุนการพิชิตอังกฤษของชาวนอร์มันพอสมควร แต่ความสัมพันธ์ระหว่างบาลด์วินกับบุตรเขย พระเจ้าวิลเลียมผู้พิชิต ไม่ค่อยเป็นมิตรต่อกันนัก กษัตริย์อังกฤษระแวดระวังการเติบโตทางอำนาจของบาลด์วิน แต่บาลด์วินในตอนนั้นก็แก่แล้ว และเสียชีวิตในวันที่ 1 กันยายน ค.ศ. 1067


title: บาลด์วินที่ 5 เคานต์แห่งฟลานเดอส์

text: บาลด์วินกับภรรยา อาเดลา มีบุตรด้วยกันสามคน คือ


title: บาลด์วินที่ 6 เคานต์แห่งฟลานเดอส์

text: บาลด์วินที่ 6 เคานต์แห่งฟลานเดอส์ (, ) ้เป็นขุนนางชาวแฟรงก์ ปกครองเป็นเคานต์แห่งเอโนลต์ (ด้วยสิทธิ์ของภรรยา) ตั้งแต่ปี ค.ศ. 1051 ถึง ค.ศ. 1070 (ในชื่อ บาลด์วินที่ 1) และสืบทอดตำแหน่งต่อจากบิดาเป็นเคานต์แห่งฟลานเดอส์ตั้งแต่ปี ค.ศ. 1067 ถึง 1070


title: บาลด์วินที่ 6 เคานต์แห่งฟลานเดอส์

text: บาลด์วินเป็นบุตรชายคนโตของบาลด์วินที่ 5 เคานต์แห่งฟลานเดอส์กับอาเดลาแห่งฝรั่งเศส พระธิดาของพระเจ้ารอแบต์ที่ 2 แห่งฝรั่งเศส กับกงสต็องส์แห่งอาร์ลส์ ทั้งยังเป็นพี่ชายของมาทิลดาแห่งฟลานเดอส์ พระราชินีคู่สมรสแห่งอังกฤษและพระมเหสีของพระเจ้าวิลเลียมผู้พิชิต กษัตริย์แห่งอังกฤษ


title: บาลด์วินที่ 6 เคานต์แห่งฟลานเดอส์

text: บิดาของเขาจับเขาแต่งงานแบบคลุมถุงชนกับริชิลด์ เคานเตสแห่งเอโนลต์ โดยใช้กองกำลังติดอาวุธข่มขู่ริชิลด์ที่เป็นภรรยาม่ายของแฮร์มันแห่งมงส์และทายาทหญิงแห่งเอโนลต์ เนื่องด้วยเอโนลต์เป็นส่วนหนึ่งของจักรวรรดิโรมันอันศักดิ์สิทธิ์ การแต่งงานโดยไม่ปรึกษาครั้งนี้จึงสร้างความขุ่นเคืองแก่จักรพรรดิเฮนรีที่ 3 พระองค์เดินทางมาทำสงครามกับสองพ่อลูกบาลด์วินแต่ไม่สำเร็จ ระหว่างปี ค.ศ. 1050 ถึง 1054 ล็อมแบต์ที่ 2 เคานต์แห่งล็องยืนหยัดต่อสู้กับจักรพรรดิเฮนรีที่ 3 เคียงข้างบาลด์วิน เขาเป็นหนึ่งในข้าราชบริพารแถวหน้าของบาลด์วิน ล็อมแบต์ถูกสังหารที่สมรภูมิลีลล์ในปี ค.ศ. 1054 การต่อสู้ครั้งอื่นๆ กับจักรพรรดิเฮนรีที่ 3 มีกลุ่มลอร์ดแห่งอาโลสต์มาร่วมต่อสู้ให้กับเคานต์แห่งฟลานเดอส์ทั้งสอง


title: บาลด์วินที่ 6 เคานต์แห่งฟลานเดอส์

text: ริชิลด์คิดว่าบุตรชายจากการแต่งงานครั้งแรกของตน โรเฌร์ ไม่เหมาะสมที่จะเคานต์แห่งเอโนลต์คนต่อไป บาลด์วินกับริชิลด์จึงจับเขาไปเป็นบิชอปแห่งชาล็องส์ เปิดทางให้บุตรชายจากการแต่งงานครั้งที่สอง บาลด์วิน ขึ้นเป็นเคานต์แห่งเอโนลต์แทน บุตรสาวของเธอที่เกิดจากการแต่งงานครั้งแรกกลายเป็นแม่ชี บาลด์วินได้เคานตีเอโนลต์ส่วนที่เหลือเป็นที่ดินศักดินาส่วนหนึ่งและซื้ออีกส่วนหนึ่งมาเป็นที่ดินส่วนตัว การซื้อมาเป็นที่ดินส่วนตัวเป็นการเป็นเจ้าของที่ดินโดยสมบูรณ์ เจ้าของไม่ต้องรับใช้เจ้านายในลำดับที่สูงกว่าของที่แดนนั้นๆ พวกเขามีสิทธิ์ที่จะขายต่อที่ดินเมื่อไหร่ก็ได้


title: บาลด์วินที่ 6 เคานต์แห่งฟลานเดอส์

text: บาลด์วินเสียชีวิตเมื่อวันที่ 17 กรกฎาคม ค.ศ. 1070 การเสียชีวิตเร็วของเขาทำให้ฟลานเดอส์และเอโนลต์ตกไปอยู่ในมือของบุตรชายวัยเยาว์ อาร์นูล์ฟที่ 3 โดยมีริชิลด์เป็นผู้สำเร็จราชการแผ่นดิน อาร์นูล์ฟที่ 3 ถูกฆ่าในปีต่อมาที่สมรภูมิคาสเซล ริชิลด์จึงช่วยให้บุตรชายคนรองลงมาของบาลด์วินได้เป็นบาลด์วินที่ 2 แห่งเอโนลต์ แต่ไม่นานตำแหน่งเคานต์ก็ถูกแย่งชิงไปโดยน้องชายของบาลด์วิน รอแบต์ชาวฟรีเซียน ที่กลายเป็นเคานต์รอแบต์ที่ 1 แห่งฟลานเดอส์


title: บาลด์วินที่ 6 เคานต์แห่งฟลานเดอส์

text: บาลด์วินสร้างอารามฮาสนงขึ้นมาใหม่และยกทรัพย์สินส่วนตัวเป็นของขวัญแก่อารามเป็นการสนับสนุน เขาส่งพระไปอยู่ที่นั่นและใช้มันเป็นที่ฝังศพของตนเอง


title: บาลด์วินที่ 6 เคานต์แห่งฟลานเดอส์

text: บาลด์วินกับริชิลด์มีบุตรด้วยกัน คือ


title: รูปปั้นแห่งเอกภาพ

text: รูปปั้นแห่งเอกภาพ (; ) เป็นรูปปั้นขนาดใหญ่ของวัลลภ ภาอี ปเฏล (ค.ศ. 1875–1950) รัฐบุรุษและนักเรียกร้องเอกราชอินเดีย และเป็นรูปปั้นที่สูงที่สุดในโลก โดยมีความสูง 182 เมตร (597 ฟุต) หรือสองเท่าของอนุสาวรีย์เทพีเสรีภาพ ตั้งอยู่ในรัฐคุชราต ประเทศอินเดีย บนเกาะกลางแม่น้ำเกาะหนึ่ง หันหน้าสู่เขื่อนสรทารสโรวรซึ่งกั้นแม่น้ำนรรมทาในนิคมเกวฑิยา ห่างจากนครวโฑทราไปทางทิศตะวันออกเฉียงใต้ 100 กิโลเมตร (62 ไมล์)


title: รูปปั้นแห่งเอกภาพ

text: โครงการรูปปั้นนี้ได้รับการประกาศเป็นครั้งแรกใน ค.ศ. 2010 ส่วนการก่อสร้างเริ่มขึ้นในเดือนตุลาคม ค.ศ. 2014 โดยบริษัทลาร์เซนแอนด์ทูโบรซึ่งทำสัญญาก่อสร้างมูลค่าราว 29,890 ล้านรูปี (420 ล้านดอลลาร์สหรัฐ) รูปปั้นได้รับการออกแบบโดยราม วันชี สุตาร ประติมากรชาวอินเดีย และทำพิธีเปิดโดยนเรนทระ โมที นายกรัฐมนตรีอินเดีย เมื่อวันที่ 31 ตุลาคม ค.ศ. 2018 ซึ่งเป็นวันครบรอบวันเกิด 143 ปีของปเฏล


title: จังหวัดเวสเทิร์นเคป

text: จังหวัดเวสเทิร์นเคป (, , ) เป็นจังหวัดของแอฟริกาใต้ ตั้งอยู่ทางตะวันตกเฉียงใต้ของประเทศ เป็นจังหวัดที่ใหญ่เป็นอันดับสี่จากเก้าจังหวัดของแอฟริกาใต้ โดยมีพื้นที่ และมีประชากรมากที่สุดเป็นอันดับที่สาม โดยใน 2018 มีจำนวนประมาณ 6.6 ล้านคน โดยสองในสามของผู้ที่อยู่ในจังหวัดนี้อาศัยอยู่ในเคปทาวน์ ซึ่งเป็นเมืองหลวงของจังหวัด สร้างขึ้นในปี 1994 จากการแยกจากจังหวัดเคปเดิม


title: เสรีภาพนำทางประชาชน

text: เสรีภาพนำทางประชาชน () เป็นภาพวาดโดยเออแฌน เดอลาครัว เพื่อเป็นอนุสรณ์ของการปฏิวัติเดือนกรกฎาคมใน ค.ศ. 1830 ซึ่งล้มพระเจ้าชาร์ลที่ 10 แห่งฝรั่งเศส ภาพวาดนี้ใช้สีน้ำมันบนผ้าใบ แสดงสตรีคนหนึ่ง (ซึ่งเป็นบุคลาธิษฐานของแนวคิดเสรีภาพ) กำลังพาผู้คนเดินข้ามเครื่องกั้นและกองศพไปข้างหน้า โดยถือธงการปฏิวัติฝรั่งเศส (ซึ่งต่อมาจะกลายเป็นธงชาติฝรั่งเศส) ในมือข้างหนึ่งและปืนคาบศิลาในมืออีกข้างหนึ่ง ภาพนี้ถือเป็นภาพที่ดีที่สุดภาพหนึ่งของเดอลาครัว


title: โปเกมอน เล็ตส์โกพิคาชู! และเล็ตส์โกอีวุย!

text: โปเกมอน เล็ตส์โกพิคาชู! และ โปเกมอน เล็ตส์โกอีวุย! (; ) เป็นเกมภาคทำใหม่จากวิดีโอเกมโปเกมอนเยลโลว์ที่วางจำหน่ายใน ค.ศ. 1998 เกมภาคใหม่นี้พัฒนาโดยบริษัทเกมฟรีก และจำหน่ายโดยนินเท็นโด ออกจำหน่ายนินเท็นโดสวิตช์ทั่วโลกในวันที่ 16 พฤศจิกายน ค.ศ. 2018 ภาพนี้มีการเพิ่มตัวละครใหม่อีวุย และ สามารถเชื่อมต่อกับเกมโปเกมอน โก


title: ฟาเลส์พ็อกเก็ต

text: ฟาเลส์พ็อกเก็ต หรือ ยุทธการการโอบล้อมที่ฟาเลส์ (; 12 – 21 สิงหาคม ค.ศ. 1944) เป็นการสู้รบที่เด็ดขาดของยุทธการที่นอร์ม็องดีในสงครามโลกครั้งที่สอง พ็อกเก็ตหรือการโอบล้อมได้ถูกสร้างขึ้นบริเวณรอบฟาเลส์, จังหวัดกาลวาโดส ซึ่งกองทัพกลุ่มบีที่ประกอบไปด้วยกองทัพที่ 7 และกองทัพพันเซอร์ที่ห้า (ก่อนหน้านี้ที่เรียกว่า พันเซอร์กรุพเพน เวสต์) ถูกโอบล้อมโดยฝ่ายสัมพันธมิตรตะวันตก ยุทธการนี้ยังได้ถูกเรียกอีกอย่างหนึ่งว่า ยุทธการช่องว่างฟาเลส์ (ภายหลังจากช่องทางที่เยอรมันได้พยายามเปิดออกเอาไว้เพื่อให้พวกเขาสามารถหนีออกมาได้) ช็อมบัวร์กพ็อกเก็ต, ฟาเลส์-ช็อมบัวร์กพ็อกเก็ต, อาร์ช็องตอง-ฟาเลส์พ็อกเก็ต หรือช่องว่าง Trun-ช็องบัวร์ก ยุทธการครั้งนี้ได้ส่งผลลัพธ์ในการทำลายล้างส่วนใหญ่ของกองทัพกลุ่มบีทางด้านตะวันตกของแม่น้ำแซน ซึ่งได้เปิดเส้นทางไปยังกรุงปารีสและชายแดนฝรั่งเศส-เยอรมันสำหรับกองทัพฝ่ายสัมพันธมิตรบนแนวรบด้านตะวันตก


title: ฟาเลส์พ็อกเก็ต

text: หกสัปดาห์ภายหลังดีเดย์ ฝ่ายสัมพันธมิตรได้บุกครองนอร์ม็องดี เมื่อวันที่ 6 มิถุนายน ค.ศ. 1944 กองทัพบกเยอรมันกำลังอยู่ในภาวะความสับสนวุ่นวาย ในขณะที่กองทัพฝ่ายสัมพันธมิตรประสบปัญหาความยุ่งยากในการทะลวงฝ่าแนวเยอรมัน (เมืองก็องควรจะถูกยึดครองในช่วงวันแรกของการบุกครองและยังไม่ได้ถูกยึดจนกระทั่งล่าช้าในเดือนกรกฎาคม) การป้องกันของกองทัพเยอรมันในพื้นที่นอร์ม็องดีนี้เป็นการใช้ทรัพยากรที่ไม่สามารถถูกแทนที่ได้ กองทัพอากาศฝ่ายสัมพันธมิตรที่ได้ควบคุมเหนือน่านฟ้า (เหนือขึ้นไป 100 กิโลเมตรบนหลังแนวข้าศึก) การทิ้งระเบิดและยิงกราดใส่ทหารฝ่ายอักษะ, การเสริมกำลังและวัศดุทรัพยากรที่จำเป็นสำหรับกองทัพ เช่น เชื้อเพลิงและกระสุน บนแนวรบด้านตะวันออก ปฏิบัติการบากราติออนและการรุกลวอฟ–ซานโดเมียร์ซของสหภาพโซเวียตได้อยู่ในช่วงระหว่างการทำลายล้างกองทัพเยอรมันกลุ่มกลาง ในฝรั่งเศส, กองทัพเยอรมันได้ใช้กองกำลังสำรองที่มีอยู่ (โดยเฉพาะกองกำลังสำรองยานเกราะ) เพื่อยึดแนวหน้าบริเวณก็อง และมีกองกำลังเสริมเพิ่มเติมเพียงเล็กน้อยที่พร้อมที่จะสร้างแนวป้องกันได้สำเร็จ เพื่อทำให้สถานการณ์ที่แย่ลง แผนลับ 20 กรกฎาคม ซึ่งเจ้าหน้าที่ของกองทัพเยอรมัน รวมทั้งบางส่วนที่ประจำการอยู่ในฝรั่งเศส พยายามที่จะลอบสังหารอดอล์ฟ ฮิตเลอร์และยึดอำนาจ-จนท้ายที่สุดกลับล้มเหลวลง และผลที่ตามมานั้นทำให้เกิดความไว้วางใจที่น้อยลงอย่างมากระหว่างฮิตเลอร์และนายพลของเขา


title: ฟาเลส์พ็อกเก็ต

text: ในคำสั่งเพื่อแตกหักที่นอร์ม็องดี กองทัพฝ่ายสัมพันธมิตรได้มีปฏิบัติการหลายขั้นตอนอย่างเต็มตัว เริ่มต้นด้วยการโจมตีของอังกฤษและแคนาดาตามแนวรบด้านตะวันออกบริเวณรอบก็องในปฏิบัติการกู๊ดว๊ด เมื่อวันที่ 18 กรกฎาคม กองทัพเยอรมันได้ตอบโต้ด้วยการส่งยานเกราะสำรองจำนวนมากเพื่อป้องกัน จากนั้น, เมื่อวันที่ 25 กรกฎาคม จำนวนนับพันของเครื่องบินทิ้งระเบิดอเมริกันได้พรมทิ้งระเบิดหลุมลึก 6,000 เมตรบนฝั่งตะวันตกของแนวเยอรมันบริเวณรอบของแซ็ง-โลในปฏิบัติการคอบรา ได้ยินยอมให้อเมริกันเพื่อที่จะผลักดันกองทัพผ่านช่องว่างนี้ในแนวเยอรมัน ภายหลังจากการต้านทานตอนแรกบางส่วน กองกำลังเยอรมันได้ถูกครอบงำและอเมริกันได้บุกฝ่าทะลวง เมื่อวันที่ 1 สิงหาคม พลโท จอร์จ เอส. แพตตัน ที่ได้รับการแต่งตั้งเป็นผู้บัญชาการแห่งกองทัพสหรัฐที่สามที่เพิ่งก่อตั้งมาใหม่-ซึ่งรวมถึงส่วนขนาดใหญ่ของทหารที่ได้บุกฝ่าทะลวงแนวเยอรมันได้-และด้วยกองกำลังสำรองของเยอรมันมีไม่กี่หน่วยอยู่ด้านหลังของแนวหน้า, การแข่งขันจึงเริ่มขึ้น กองทัพที่สามได้ผลักดันอย่างรวดเร็วไปยังทางทิศใต้และตะวันออก, พบกับการต่อต้านที่เล็กน้อยมากของเยอรมัน ในขณะเดียวกัน กองทัพอังกฤษและแคนาดาก็ได้ผลักดันไปยังทางใต้ (ปฏิบัติการบลูโค้ท) ในความพยายามเพื่อที่จะเก็บยานเกราะของเยอรมันที่ได้เข้ามาพัวพันด้วย ภายใต้แรงการโจมตีของอังกฤษและแคนาดา, เยอรมันได้ถอนกำลัง; การถอนกำลังอย่างเป็นระเบียบท้ายที่สุดแล้วต้องพังทะลายลงเนื่องจากการขาดแคลนเชื้อเพลิง แม้ว่าจะขาดแคลนทรัพยากรที่จะเอาชนะการบุกทะลวงของสหรัฐและในขณะเดียวกัน การรุกของอังกฤษและแคนาดาจากทางตอนใต้ของ Caumont และก็อง จอมพล กึนเทอร์ ฟ็อน คลูเกอ ผู้บัญชาการแห่งกองทัพกลุ่มบีไม่ได้รับอนุญาตจากฮิตเลอร์เพื่อถอนกำลัง แต่ได้รับคำสั่งให้ดำเนินการรุกตอบโต้กลับที่ Mortain เข้าปะทะการบุกทะลวงของสหรัฐ กองพลพันเซอร์ที่หมดไปทั้งสี่ไม่เพียงพอที่จะเอาชนะกองทัพสหรัฐที่หนึ่งได้ ด้วยความหายนะของปฏิบัติการลึททิชได้ขับไล่ต้อนเยอรมันให้เข้าลึกถึงวงล้อมของฝ่ายสัมพันธมิตร


title: ฟาเลส์พ็อกเก็ต

text: เมื่อวันที่ 8 สิงหาคม, ผู้บัญชาการกองกำลังภาคพื้นดินของฝ่ายสัมพันธมิตร พลเอก เบอร์นาร์ด มอนต์โกเมอรี ได้สั่งให้กองทัพฝ่ายสัมพันธมิตรให้เข้ามาบรรจบกันในพื้นที่ฟาเลส์-ช็อมบัวร์ก เพื่อโอบล้อมกองทัพกลุ่มบี ด้วยกองทัพสหรัฐที่หนึ่งจะคุมเชิงทางตอนใต้ ส่วนฐานทัพของอังกฤษและแคนาดาจะคุมเชิงทางตอนเหนือของการโอบล้อม เยอรมันได้เริ่มถอนกำลัง เมื่อวันที่ 17 สิงหาคม และวันที่ 19 สิงหาคม ฝ่ายสัมพันธมิตรได้บรรจบกันใน Chambois ช่องว่างได้ถูกบังคับให้เปิดออกในแนวฝ่ายสัมพันธมิตรด้วยการโจมตีตอบโต้กลับของเยอรมัน ช่องทางที่ใหญ่ที่สุดที่ได้บังคับเปิดออกผ่านกองพลยานเกราะโปแลนด์ที่ 1 บนเนินเขา 262 ที่บัญชาการตำแหน่งที่ปากของวงล้อม เมื่อตอนเย็นของวันที่ 21 สิงหาคม วงล้อมได้ถูกปิดสนิท ด้วยทหารเยอรมันจำนวน 50,000 นายที่ติดอยู่ข้างใน มีทหารเยอรมันหลายคนหนีออกมาได้ แต่ต้องสูญเสียในกำลังคนและเครื่องมืออุปกรณ์จำนวนมาก ไม่กี่วันต่อมา, ฝ่ายสัมพันธมิตรได้ปลดปล่อยกรุงปารีสสำเร็จ และเมื่อวันที่ 30 สิงหาคม ส่วนที่เหลือของกองทัพกลุ่มบี ได้ล่าถอยข้ามแม่น้ำแซน ซึ่งเป็นอันสิ้นสุดลงของปฏิบัติการโอเวอร์ลอร์ด


title: ยานสำรวจอวกาศ

text: ยานสำรวจอวกาศ () คือ ยานอวกาศหุ่นยนต์ที่ไม่โคจรรอบโลก แต่เดินทางในห้วงอวกาศ โดยอาจสำรวจบริเวณดวงจันทร์ โคจรรอบหรือลงบนพื้นผิวดาวอื่น หรือพื้นที่ว่างกลางอวกาศ (interstellar space) เป็นต้น


title: ปฏิบัติการลึททิช

text: ปฏิบัติการลึททิช เป็นรหัสนามที่มอบให้กับการโจมตีตอบโต้กลับของเยอรมันในช่วงยุทธการที่นอร์ม็องดี ซึ่งเกิดขึ้นบริเวณรอบตำแหน่งอเมริกันใกล้กับ Mortain ตั้งแต่วันที่ 7 สิงหาคม ถึง 13 สิงหาคม ค.ศ. 1944 (ลึททิช เป็นชื่อภาษาเยอรมันจากเมืองลีแยฌในประเทศเบลเยียม, ที่เยอรมันได้รับชัยชนะในช่วงวันแรกของเดือนสิงหาคม ค.ศ. 1914 ในช่วงสงครามโลกครั้งที่หนึ่ง) การรุกครั้งนี้ยังได้ถูกเรียกอีกอย่างหนึ่งในประวัติศาสตร์อเมริกันและอังกฤษของยุทธการที่นอร์ม็องดีคือ การโจมตีตอบโต้กลับที่ Mortain


title: ปฏิบัติการลึททิช

text: การโจมตีครั้งนี้เป็นคำสั่งของอดอล์ฟ ฮิตเลอร์ เพื่อทำลายชัยชนะที่เกิดขึ้นโดยกองทัพสหรัฐที่หนึ่งในช่วงปฏิบัติการคอบราและสัปดาห์ถัดมา และก็ได้เดินทางมาถึงชายฝั่งในภูมิภาค Avranches ที่ฐานทัพบนคาบสมุทรโคเตนทิน การตัดลิดรอนหน่วยทหารของกองทัพสหรัฐที่สามซึ่งได้เข้ารุกไปในบริตทานี


title: ปฏิบัติการลึททิช

text: กองกำลังโจมตีหลักของเยอรมันคือเหล่ายานเกราะที่ 47 กับหนึ่งและครึ่งของกองพลยานเกราะเอ็สเอ็ส และสองกองพลยานเกราะจากกองทัพบกเยอรมัน(แฮร์) แม้ว่าพวกเขาจะได้รับชัยชนะช่วงแรกกับการป้องกันของเหล่าทหารสหรัฐที่เจ็ด พวกเขาก็ต้องหยุดในไม่ช้าและฝ่ายสัมพันธมิตรก็ได้จัดการสร้างความเสียหายอย่างรุนแรงต่อกองกำลังโจมตี จนท้ายที่สุดก็ได้ทำลายรถถังเยอรมันจำนวนมากที่ได้เข้าร่วมการโจมตีครั้งนี้ แม้ว่าการสู้รบยังคงดำเนินต่อไปบริเวณรอบ Mortain เป็นเวลาหกวัน กองทัพอเมริกันได้ริเริ่มที่จะเอาคืนภายในวันของเปิดฉากของการโจมตีเยอรมัน


title: ปฏิบัติการลึททิช

text: ในขณะที่ผู้บัญชาการเยอรมันได้กล่าวเตือนฮิตเลอร์อย่างไร้ผล มีโอกาสน้อยที่จะโจมตีได้อย่างสำเร็จ และการให้ความสนใจของกองกำลังสำรองยานเกราะที่อยู่สุดทางด้านตะวันตกของแนวหน้าในนอร์มังดีในไม่ช้าก็ได้นำไปสู่ความหายนะ ขณะที่พวกเขากำลังจู่โจมด้านข้างไปทางใต้และแนวหน้าไปทางตะวันออกของพวกเขาได้พังทะลายลง ได้ส่งผลทำให้ทหารเยอรมันจำนวนมากในนอร์ม็องดีถูกติดกับในวงล้อมฟาเลส์


title: กองกำลังภาคพื้นอุซเบกิสถาน

text: กองกำลังภาคพื้นอุซเบกิจสถาน () เป็นส่วนหนึ่งของกำลังภาคพื้นในกองทัพอุซเบกิจสถาน กองกำลังก่อตั้งขึ้นในช่วงที่สหภาพโซเวียตล่มสลาย ใน ค.ศ. 1991 โดยใช้กองกำลังเดิมที่สหภาพโซเวียตเคยก่อตั้งไว้ในพื้นที่ประเทศอุซเบกิจสถาน ในปี ค.ศ. 2006 กองกำลังมีบุคลากรประจำตำแหน่ง 40,000 คน โดยใช้อุปกรณ์เก่าที่เป็นสิ่งสืบทอดของสหภาพโซเวียต เพราะรัฐบาลอุซเบกิจสถานไม่ได้ให้ความสำคัญกับอุปกรณ์ที่ทันสมัยมาก


title: โซยุซ เอ็มเอส-09

text: โซยุซ เอ็มเอส-09 เป็นโครงการอวกาศของโซยุซที่เริ่มขึ้นเมื่อวันที่ 6 มิถุนายน พ.ศ. 2561 โดยเป็นการส่งนักบินอวกาศ 3 คนจากโครงการเอ็กแพรนชัน 57 ไปสู่สถานีอวกาศนานาชาติ เอ็มเอส-09 เป็นโครงการอวกาศโซยุซครั้งที่ 138 ลูกเรือในภารกิจนี้เป็นผู้บัญชาการของรัสเซีย และวิศวกรชาวเยอรมัน และอเมริกา


title: โซยุซ เอ็มเอส-09

text: ในคืนวันที่ 29 สิงหาคม พ.ศ. 2561 มีการรั่วไหลของอากาศจากการตรวจโดยภาคพื้น ในเบื้งต้นคาดว่าน่าจะเป็นการกระทบของไมโคร มีโทรเดียน ส่งผลให้เกิดข่องว่างขนาด 2 มิลลิเมตร ในมอดูลโครงแบบอิเล็กตรอนของเอ็มเอส-09 ลูกเรือชาวรัสเซียใช้เทปแคปทันอุดรอยรั่วก่อนที่จะค่อยซ่อมแซมให้สมบูรณ์แบบ ต่อมาได้มีการซ่อมแซมแบบสมบูรณ์โดยมีการใช้กาวอีพ็อกซี่อุดรอยรั่วจนสำเร็จในวันที่ 31 สิงหาคม พ.ศ. 2561 เมื่อวันที่ 4 กันยายน พ.ศ. 2561 มีการพบหลุมถูกเจาะในตัวยาน แต่ไม่รู้ว่าโดยเจตนาหรือเป็นเหตุสุดวิสัย


title: โซยุซ เอ็มเอส-09

text: หลังจากที่โซยุซ เอ็มเอส-10 ไม่สามรถเข้าสูวงโคจรได้ ทำให้ลูกเรือของเอ็มเอส-09 จำเป็นต้องเลื่อนการกลับสู่โลกไปเป็นวันที่ 20 ธันวาคม พ.ศ. 2561 จากเดิมที่มีการกำหนดในเดือนตุลาคม


title: โซยุซ เอ็มเอส-08

text: โซยุซ เอ็มเอส-08 เป็นโครงการอวกาศของโซยุซที่เริ่มต้นขึ้นเมื่อวันที่ 21 มีนาคม พ.ศ. 2561 โดยเป็นการส่งลูกเรือ 3 คนจากโครงการเอ็กแพรนชัน 55 ไปสู่สถานีอวกาศนานาชาติ เอ็มเอส-08 เป็นโครงการอวกาศครั้งที่ 137 โดยมีผู้บัญชาการเป็นชาวรัสเซีย และวิศวกรชาวอเมริกา 2 คน


title: โซยุซ เอ็มเอส-08

text: ลูกเรือได้กลับมายังบนโลกเมื่อวันที่ 4 ตุลาคม พ.ศ. 2561


title: โซยุซ เอ็มเอส-08

text: อ้างอิง:


โปเกมอน เดอะมูฟวี่ ตอน เดโอคิซิส ปะทะ เร็คคูซ่า () เป็นภาพยนตร์โปเกมอนเดอะมูฟวี่ที่ 7 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 17 กรกฎาคม พ.ศ. 2547


title: โปเกมอน เดอะมูฟวี่ ตอน เดโอคิซิส ปะทะ เร็คคูซ่า

text: ซาโตชิ และเพื่อนๆ เดินทางมาถึงเมืองรารูส ซึ่งเป็นเมืองสุดไฮเทคซึ่งเป้าหมายของพวกเขาคือ แบทเทิ้ลทาวเวอร์ สนามประลองโปเกมอน และที่นี่พวกเขาได้พบกับ ดร.รอนโด้ ผู้ทำการทดลองการคืนชีพของเดโอคิซิสซึ่งถูกเร็คคูซ่าฆ่าตายเมื่อหลายปีก่อน และวันนี้เร็คคูซ่าได้ปรากฏตัวขึ้นอีกครั้งในเมืองนี้ เพื่อตามล่าเดโอคิซิสที่กำลังจะคืนชีพอีกครั้ง การต่อสู้ระหว่างพวกมันจะดุเดือดเพียงใด และใครจะเป็นผู้ชนะ


title: โซยุซ เอ็มเอส-07

text: โซยุซ เอ็มเอส-07 เป็นโครงการอวกาศของโซยุซที่เปิดตัวขึ้นเมื่อวันที่ 17 ธันวาคม พ.ศ. 2560 เวลา 07:21 นาฬิกา ตามเวลาสากลเชิงพิกัด โดยเป็นการส่งลูกเรือ 3 คนจากโครงการเอ็กแพรนชัน 54 ไปที่สถานีอวกาศนานาชาติ เอ็มเอส-07 เป็นโครงการอวกาศโซยุซครั้งที่ 136 โดยมีผู้บัญชาการเป็นชาวรัสเซีย, แพทย์ชาวญี่ปุ่น และวิศวกรชาวอเมริกา.


title: ณปภัช วรพฤทธานนท์

text: ณปภัช วรพฤทธานนท์ ชื่อเล่น จ๋า (เกิด 20 มกราคม พ.ศ. 2547) เป็น นักแสดงและไอดอล เป็นที่รู้จักจากละครเรื่อง "ขมิ้นกับปูน" ปัจจุบันเป็นสมาชิกวง BNK48 สมาชิกทีมบีทรี (BIII)


title: ณปภัช วรพฤทธานนท์

text: ณปภัช วรพฤทธานนท์ ชื่อเล่น จ๋า (เกิด 20 มกราคม พ.ศ. 2546) เป็นหนึ่งในสมาชิกวงบีเอ็นเคโฟร์ตีเอตรุ่นที่หนึ่ง เกิดที่กรุงเทพมหานคร ปัจจุบันกำลังศึกษาอยู่ที่โรงเรียนสามเสนวิทยาลัย เข้าสู่วงการครั้งแรกเมื่อ พ.ศ. 2555 กับละครเรื่อง "ขุนเดช" โดยรับบทเป็น ทิพย์ ต่อมาใน พ.ศ. 2557 ณปภัชแสดงละครเรื่อง "บ้านของเรา" และรับบทเป็นเด็กกำพร้าในละครเรื่อง "พราว" รวมถึงได้รับบทเป็น หนูลี (วัยเด็ก) ในละครเรื่อง "ลีลาวดีเพลิง" ได้เป็นนักแสดงสมทบในละครเรื่อง "แหวนทองเหลือง" และได้เข้าร่วมแสดงในรายการเด็กอัจฉริยะท้าประลอง ช่อง 3 ถัดมาใน พ.ศ. 2559 ณปภัชเป็นที่รู้จักมากขึ้นจากการแสดงละครเรื่อง "ขมิ้นกับปูน" โดยรับบทเป็น ปัทมา ธรรมคุณ ในปีต่อมา ณปภัชรับรางวัลเกียรติบัตรเด็กและเยาวชนดีเด่น ครั้งที่ 9 ประจำปี 2560


title: ณปภัช วรพฤทธานนท์

text: ณปภัชเข้าร่วมการออดิชันในช่วงปี 2559 และได้รับเลือกให้เป็นสมาชิกรุ่นแรก รวมถึงได้รับเลือกให้เป็นเซ็นเตอร์เพลง "พลิ้ว" ในซิงเกิล "คุกกี้เสี่ยงทาย" ร่วมกับ ปณิศา ศรีละเลิง ในปีถัดมา


title: เอากุสเทอ วิคโทรีอา แห่งชเลสวิช-ฮ็อลชไตน์

text: เอากุสเทอ วิคโทรีอา ฟรีเดอรีเคอ ลูอีเซอ เฟโอโดรา เจ็นนี แห่งชเลสวิช-ฮ็อลชไตน์-ซ็อนเดอร์บวร์ค-เอากุสเทินบวร์ค () เป็นพระมเหสีในจักรพรรดิวิลเฮ็ล์มที่ 2 ไคเซอร์องค์สุดท้ายแห่งจักรวรรดิเยอรมัน


text: พระนางเอากุสเทอ วิคโทรีอา ประสูติที่ปราสาทด็อลท์ซิช เป็นธิดาคนโตของเคานต์ฟรีดริช กับเจ้าหญิงอาเดิลไฮท์แห่งโฮเอินโลเออ-ลังเงินบวร์ค เมื่อบิดาได้ขึ้นเป็นดยุกแห่งชเลสวิช-ฮ็อลชไตน์ในปี 1869 ก็ได้อพยพครอบครัวทั้งหมดไปยังเขตชนบทพริมเคอเนา (Primkenau) (ปัจจุบันอยู่ในโปแลนด์)


text: ในวันที่ 27 กุมภาพันธ์ ค.ศ. 1881 ท่านหญิงเอากุสเทอ วิคโทรีอา ได้เข้าอภิเษกสมรสกับเจ้าชายวิลเฮ็ล์มแห่งปรัสเซีย (ไคเซอร์วิลเฮ็ล์มที่ 2 ในอนาคต) ทำให้ท่านหญิงมียศเป็นเจ้าหญิงแห่งปรัสเซียตามสิทธิผ่านทางพระสวามี ซึ่งก่อนหน้านั้น เจ้าชายวิลเฮ็ล์มทรงคัดค้านการสมรสกับท่านหญิงอย่างยิ่ง เนื่องจากบิดาของท่านหญิงเป็นเพียงขุนนางกินบรรดาศักดิ์เท่านั้น ไม่มีแว่นแคว้นในปกครอง อย่างไรก็ตาม นายกรัฐมนตรีจักรวรรดิ ออทโท ฟอน บิสมาร์ค ยืนกรานที่จะให้ทั้งคู่อภิเษกสมรสกันด้วยเชื่อว่าจะทำให้ช่วยยุติข้อพิพาทระหว่างรัฐบาลปรัสเซียกับบิดาของท่านหญิง ท้ายที่สุด เจ้าชายวิลเฮ็ล์มเลยจำยอมต้องทำตามบิสมาร์ค


text: เมื่อพระสวามีขึ้นครองราชย์เป็นจักรพรรดิเยอรมันในปี 1888 พระนางจึงมียศเป็นจักรพรรดินีเยอรมันและพระราชินีแห่งปรัสเซีย แต่เมื่อจักรวรรดิเยอรมันพ่ายแพ้ในสงครามโลกครั้งที่หนึ่งและบ้านเมืองเกิดกลียุค การสละราชบัลลังก์และลี้ภัยทางการเมืองของพระสวามี ประกอบกับการฆ่าตัวตายของเจ้าชายโยอาคิมพระราชโอรส ล้วนเป็นเหตุการณ์ที่เกินกว่าพระนางจะรับได้ สุขภาพของพระนางย่ำแย่ลงตามลำดับจนเสด็จสวรรคตในปี 1921 ด้วยพระชนม์ 62 ชันษา ที่ตำหนักโดร์น ในประเทศเนเธอร์แลนด์


text: พระนางเอากุสเทอ วิคโทรีอา มีพระราชโอรส-ธิดา กับจักรพรรดิวิลเฮ็ลมที่ 2 ดังต่อไปนี้:


title: ซาบัง

text: ซาบัง () เป็นนครที่ประกอบด้วยเกาะใหญ่ (เกาะเวะฮ์) และเกาะเล็ก ๆ อีกหลายเกาะนอกชายฝั่งทางทิศเหนือของเกาะสุมาตรา หมู่เกาะเหล่านี้ได้รวมกันเป็นนครในจังหวัดอาเจะฮ์ ประเทศอินโดนีเซีย ศูนย์กลางการปกครองตั้งอยู่บนเกาะเวะฮ์ 17 กม. ทางเหนือของบันดาอาเจะฮ์ นครครอบคลุมพื้นที่ 153 ตร.กม. และจากการสำรวจสำมะโนประชากรปี ค.ศ. 2010 มีประชากร 30,653 คน จากการประมาณการณ์ในเดือนมกราคม 2014 มีประชากร 32,271 คน ซาบังยังเป็นเมืองทางเหนือสุด และตะวันตกสุดของประเทศอินโดนีเซีย


title: ซาบัง

text: เมื่อญีปุ่นเข้าครอบครองเกาะนี้ได้ก่อสร้างหลุมหลบภัย ป้อมและปืนใหญ่จำนวนมาก ยังคงสามารถพบส่วนที่หลงเหลือได้อยู่ แม้ว่าบางแห่งจะนำมาดัดแปลงหรือรื้อถอนไปเสียส่วนใหญ่ วันที่ 6 พฤษภาคม ค.ศ. 1943 เรือดำน้ำของกองทัพเรือจักรวรรดิญี่ปุ่น ไอ-29 ได้ปฏิบัติภารกิจยานากินำผู้นำอินเดีย สุภาษ จันทระ โพสและอาบิด ฮะซัน (Abid Hasan) ขึ้นฝั่งที่เมืองซาบัง บนเกาะเวะฮ์ แทนเกาะปีนัง เพื่อหลีกเลี่ยงการสืบค้นของสปายชาวอังกฤษ


title: วรมาศ ศรีวัฒนประภา

text: วรมาศ ศรีวัฒนประภา (สกุลเดิม: รักศรีอักษร) เป็นนักธุรกิจชาวไทยเป็นกรรมการบริหารสโมสรเลสเตอร์ชิตี บุตรสาวคนโตของทายาทเจ้าของธุรกิจร้านค้าปลอดภาษีอากรรายใหญ่ที่สุดในประเทศไทย ดำรงตำแหน่งรองประธานเจ้าหน้าที่บริหาร กลุ่มบริษัทคิง เพาเวอร์ นอกจากนี้ วรมาศยังดำรงตำแหน่งกรรมการบริหารสโมสรฟุตบอลเลสเตอร์ซิตี้ ในประเทศอังกฤษ ตั้งแต่ปี พ.ศ. 2553-2561 และดำรงตำแหน่งกรรมการบริหารสโมสรฟุตบอลเอาด์-เฮเฟอร์เลเลอเฟิน ในประเทศเบลเยียม


title: วรมาศ ศรีวัฒนประภา

text: วรมาศ ศรีวัฒนประภา (ชื่อเล่น: รัก) เกิดเมื่อวันที่ 16 กันยายน พ.ศ. 2524 เป็นบุตรสาวคนโตของนายวิชัย ศรีวัฒนประภา (ชื่อเดิม: วิชัย รักศรีอักษร, บิดา) กับนางเอมอร ศรีวัฒนประภา (สกุลเดิมก่อนสมรส: บุญขันธ์, มารดา) ชีวิตครอบครัววรมาศ ศรีวัฒนประภา มีพี่น้องรวมทั้งหมด 3 คน คือ นางสาววรมาศ ศรีวัฒนประภา (ชื่อเล่น: รัก) พี่สาวคนโต, นายอภิเชษฐ์ ศรีวัฒนประภา (ชื่อเล่น: ต้อล) น้องชาย ลำดับที่ 1, นางสาวอรุณรุ่ง ศรีวัฒนประภา (ชื่อเล่น: รุ่ง) น้องสาว และ นายอัยยวัฒน์ ศรีวัฒนประภา (ชื่อเล่น: ต๊อบ) น้องชาย ลำดับที่ 2 วรมาศ สมรสกับ "รวิธนดล อิทธิระวิวงศ์" ที่โรงแรมพูลแมน คิงเพาเวอร์ กรุงเทพฯ วรมาศ มีบุตรสาวคนแรก เมื่อวันที่ 24 กันยายน พ.ศ. 2561 โดยตั้งชื่อเล่นให้ว่า "เลิฟ" ซึ่งเป็นชื่อตามการทับศัพท์ คำว่า "Love" ในการทับศัพท์ภาษาไทย


title: วรมาศ ศรีวัฒนประภา

text: วรมาศเปลี่ยนนามสกุลตามผู้เป็นบิดา วิชัย ศรีวัฒนประภา ชื่อสกุล "ศรีวัฒนประภา" มาจากการที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานชื่อสกุล "ศรีวัฒนประภา" ให้เมื่อวันที่ 21 พ.ย. พ.ศ. 2555 เพื่อเป็นสิริมงคลแก่วงศ์ตระกูล


title: วรมาศ ศรีวัฒนประภา

text: ในปี พ.ศ. 2559 วรมาศและครอบครัวศรีวัฒนประภา ประกอบด้วย วิชัย ศรีวัฒนประภา, อัยยวัฒน์ ศรีวัฒนประภา และผู้ร่วมลงทุนได้ลงทุน ซื้อหุ้นบริษัท เอเชีย เอวิเอชั่น จำกัด (มหาชน) ได้เสนอซื้อหุ้นสามัญทั้งหมดของกิจการจากผู้ถือหุ้นทั้งหลายจำนวน 2,918,411,714 หุ้น ซึ่งคิด เป็นร้อยละ 60.17 ของจำนวนหุ้นที่ออกและชำระแล้วของกิจการ โดยเสนอซื้อ 23 มิถุนายน พ.ศ. 2559


title: วรมาศ ศรีวัฒนประภา

text: การศึกษาของวรมาศ มีรายละเอียดดังนี้


title: วรมาศ ศรีวัฒนประภา

text:
พ.ศ. 2553 – ปัจจุบัน รองกรรมการผู้อำนวยการสายงานการตลาด กลุ่มบริษัท คิง เพาเวอร์
พ.ศ. 2550 – 2553 ในตำแหน่ง Corporate Creative Development Manager
พ.ศ. 2549 – 2550 ในตำแหน่ง Business Affairs Manager


title: วรมาศ ศรีวัฒนประภา

text:
วรมาศ ร่วมบริหารกิจการกลุ่มบริษัท คิงเพาเวอร์ ในฐานะประธานเจ้าหน้าที่ฝ่ายงานพาณิชย์ กลุ่มบริษัท คิง เพาเวอร์ คอยดูแลงานด้านภาพลักษณ์องค์กร และเป็นหนึ่งในทายาทของประธานกรรมการ กลุ่มบริษัทคิง เพาเวอร์ วิชัย ศรีวัฒนประภา หรือที่รู้จักในนาม "เจ้าสัววิชัย" ซึ่งดำเนินธุรกิจร้านค้าเพื่อจำหน่ายสินค้าปลอดภาษีอากร (ดิวตี้ ฟรี) ที่ใหญ่ที่สุดในประเทศไทย ตั้งแต่ปี พ.ศ. 2532 จนถึงปัจจุบัน โดยก่อนสูญเสียประธานกรรมการบริษัทฯ อัยยวัฒน์ ดำรงตำแหน่งประธานเจ้าหน้าที่บริหาร กลุ่มบริษัทคิง เพาเวอร์ โดยหลังจากที่สูญเสียประธานกรรมการจากอุบัติเหตุ เหตุเฮลิคอปเตอร์สโมสรฟุตบอลเลสเตอร์ซิตี้ตก พ.ศ. 2561 ได้ก้าวขึ้นบริหารกิจการต่อจากบิดา ในเดือน พฤศจิกายน ปี พ.ศ. 2561 ซึ่งกลุ่มบริษัท คิงเพาเวอร์ มีพนักงานกว่า 7,000 คน โดยในกลุ่มบริษัท คิง เพาเวอร์ ประกอบด้วยบริษัทรวมทั้งสิ้น 11 บริษัท
วรมาศ กับครอบครัวศรีวัฒนประภา ร่วมเป็นผู้บริหารสโมสรฟุตบอลเลสเตอร์ซิตี้ โดย เข้าซื้อกิจการสโมสรฟุตบอลเลสเตอร์ซิตี้ ดำรงตำแหน่งกรรมการบริหารสโมสรฟุตบอลเลสเตอร์ซิตี้ ร่วมกับรองประธานและอดีตประธานสโมสร นายวิชัย เริ่มต้นในปี ค.ศ. 2010/2011 โดยเข้าถือหุ้นสโมสรฟุตบอลเลสเตอร์ซิตี้ ร้อยละ 51 และได้ตัดสินใจซื้อหุ้นที่เหลือในปีเดียวกัน ต่อมาในฤดูกาลปี ค.ศ. 2013/2014 "จิ้งจอกสยาม" ได้คว้าแชมป์แชมเปียนชิพ และได้เลื่อนขั้นสู่พรีเมียร์ลีก


title: การก่อการร้ายโดยรัฐ

text: การก่อการร้ายโดยรัฐ () หมายถึงวินาศกรรมหรือความรุนแรงที่กระทำโดยรัฐเพื่อประทุษต่อศัตรูต่างชาติหรือต่อประชาชนของตนเอง


title: การก่อการร้ายโดยรัฐ

text: สารานุกรมบริตานิกาได้นิยามคำว่า terrorism อย่างพื้นๆไว้ว่า ""การใช้ความรุนแรงอย่างเป็นระบบแบบแผนเพื่อก่อให้เกิดภาวะความตื่นกลัวในหมู่มวลชนเพื่อหวังผลทางการเมืองประการหนึ่งเป็นพิเศษ"" และยังระบุอีกว่า ""การเกิดขึ้นของภัยร้าย หรือที่มักเรียกว่าภัยร้ายที่ก่อหรือสนับสนุนโดยรัฐนั้น เกิดจากการอำนวยโดยรัฐบาล หรือบ่อยครั้งโดยคณะบุคคลในรัฐบาล เพื่อประทุษต่อประชาชนของรัฐบาล, ต่อคณะบุคคลในรัฐบาล หรือต่อกลุ่มคนหรือรัฐบาลต่างชาติ""


title: การก่อการร้ายโดยรัฐ

text: รุธ เจ เบลคคะลีย์ (Ruth J Blakeley) ศาสตราจารย์ด้านรัฐศาสตร์และความสัมพันธ์ระหว่างประเทศของมหาวิทยาลัยเชฟฟีลด์ ได้วิพากษ์รัฐบาลสหรัฐที่มีส่วนสนับสนุนและเปิดทางให้เกิดการก่อการร้ายโดยรัฐไว้ว่า ""เป็นการที่รัฐกล่าวหาว่าร้ายอย่างมิชอบต่อบุคคลพวกหนึ่งโดยอ้างหน้าที่ในการปกป้องประชาชน เพื่อทำให้ประชาชนเป้าหมายค่อยๆเกิดความตื่นกลัวต่อบุคคลพวกนั้น"" อย่างเช่นในยุคสงครามเย็น สหรัฐเป็นผู้นำในการต่อต้านคอมมิวนิสต์ มีประชาชนที่ถูกรัฐบาลของตน(ที่มีสหรัฐหนุนหลัง)กล่าวหาว่าเป็นคอมมิวนิสต์หลายล้านคนทั่วโลก เหยื่อเหล่านี้ต้องประสบกับการถูกข่มขู่ คุกคาม ทรมาน หรือแม้แต่ถูกสังหาร


กินทามะ ซามูไร เพี้ยนสารพัด 2: แหกกฎชิมิก่อนไม่รอแล้วนะ () เป็นภาพยนตร์แนวตลก/ต่อสู้ภาคต่อของภาพยนตร์เรื่อง "กินทามะ ซามูไร เพี้ยนสารพัด" กำกับและเขียนบทโดย ยูอิจิ ฟุคุดะ นำแสดงโดย ชุน โอะงุริ ภาพยนตร์ดัดแปลงจากหนังสือการ์ตูนเรื่องกินทามะ ผลงานของฮิเดอากิ โซราจิ เข้าฉายในโรงภาพยนตร์ที่ประเทศญี่ปุ่นเมื่อวันที่ 14 สิงหาคม พ.ศ. 2561


title: กินทามะ ซามูไร เพี้ยนสารพัด 2: แหกกฎชิมิก่อนไม่รอแล้วนะ

text: ในประเทศไทย ภาพยนตร์เป็นลิขสิทธิ์ของบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) มีกำหนดเข้าฉายในโรงภาพยนตร์ในวันที่ 5 ธันวาคม พ.ศ. 2561


title: สมเด็จพระสังฆราช วัดสวรรคเจดีย์

text: สมเด็จพระสังฆราช วัดสวรรคเจดีย์ เป็นสมเด็จพระสังฆราชไทยพระองค์สุดท้ายแห่งกรุงศรีอยุธยา สถิต ณ วัดสวรรคเจดีย์


title: สมเด็จพระสังฆราช วัดสวรรคเจดีย์

text: ในพระราชพงศาวดาร ฉบับพระราชหัตถเลขา เล่ม 2 หน้า 146 กล่าวไว้ว่า


title: สมเด็จพระสังฆราช วัดสวรรคเจดีย์

text: "“ในกรุงเทพมหานครในเดือน ๘ นั้น สมเด็จพระสังฆราช วัดพระศรีรัตนมหาธาตุ นั้นอาพาธลงดับสูญ ทรงพระกรุณาให้แต่งศพใส่พระโกศไว้ จึงโปรดให้เลื่อนพระเทพมุนี วัดกุฎีดาว ซึ่งเข้ามาอยู่ ณ วัดสวรรคเจดีย์นั้นขึ้นเป็นสมเด็จพระสังฆราช อยู่ได้หกเจ็ดเดือนก็อาพาธดับสูญลงอีก โปรดให้ใส่พระโกศไว้เป็นสองพระโกศ   ยังมิได้ปลงพระศพทั้งสองศพด้วยศึกยังติดพระนครอยู่”"


title: สมเด็จพระสังฆราช วัดสวรรคเจดีย์

text: สำหรับเหตุผลที่ทรงสถาปนาพระเทพมุนี วัดกุฎีดาว เป็นสมเด็จพระสังฆราชนั้น น่าจะเป็นเพราะพระเทพมุนีเป็นพระราชาคณะชั้นผู้ใหญ่เป็นที่เคารพนับถือของพระบรมวงศานุวงศ์ ที่สำคัญคือมีคุณูปการต่อกรุงศรีอยุธยาและมีอายุกาลมากที่สุดในหมู่พระราชาคณะ ดังความ ในพระราชพงศาวดาร ฉบับพระราชหัตถเลขา เล่ม 2 หน้า 125-126 กล่าวไว้ว่า


title: สมเด็จพระสังฆราช วัดสวรรคเจดีย์

text: "“ในเพลาเย็นวันนั้น พระราชาคณะห้ารูป คือ พระธรรมโคดม วัดธรรมิกราชหนึ่ง พระธรรมเจดีย์ วัดสวนหลวงศพสวรรค์หนึ่ง พระพุทธโฆษาจารย์ วัดพุทไธสวรรย์หนึ่ง พระเทพมุนี วัดกุฎีดาวหนึ่ง พระเทพกระวี วัดรามาวาสหนึ่ง แต่พระเทพมุนีนั้นมีวัสสามากกว่าทั้งนั้น เข้ามาพร้อมกันอยู่ ณ ทิมสงฆ์ ครั้งเพลาประมาณ  ทุ่มเศษ จึงมีพระราชบัณฑูรให้มานิมนต์เข้าไป ณ พระตำหนักสวนกระต่าย ตรัสอาราธนาพระราชาคณะทั้งห้ารูป     มีพระเทพมุนีเป็นประธาน ให้ไปว่ากล่าวเล้าโลมเจ้าสามกรมให้มาสมัครสมานสโมสรสามัคคีรสด้วยกันตามพระราชโอวาทตรัสสั่งไว้ และพระราชาคณะทั้งห้าไปเจรจาถึงสองกลับ จนเพลาดึกสามยามเศษจะใกล้รุ่ง เจ้าสามกรมจึงมาเฝ้ากระทำสัตย์ถวายทั้งสามพระองค์”"


title: สมเด็จพระสังฆราช วัดสวรรคเจดีย์

text: นอกจากนี้ หนังสือโบราณสถานในจังหวัดพระนครศรีอยุธยา เล่ม 2 หน้า 434 กล่าวไว้ว่า


title: สมเด็จพระสังฆราช วัดสวรรคเจดีย์

text: "“วัดสวรรคเจดีย์ต้องเป็นวัดในพระนคร เมื่อตรวจดูรายชื่อวัดที่ใกล้เคียงกันก็มี วัดสวนหลวง  วัดสบสวรรค์หรือวันสวนหลวงสบสวรรค์ วัดสุวรรณาวาส และวัดสุวรรณเจดีย์ วัดสุดท้ายนี้ใกล้เคียงกันมากอยู่หลังวัดราชบูรณะ มีเจดีย์ทรงระฆังองค์ใหญ่ที่เป็นประธาน วัดอาจจะเป็นวัดนี้ก็ได้”"


title: สมเด็จพระสังฆราช วัดสวรรคเจดีย์

text: ดังนั้น จึงสันนิฐานว่า วัดสุวรรณเจดีย์ที่ตั้งอยู่ในมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรีนี้น่าจะเป็นวัดเดียวกันกับวัดสวรรคเจดีย์ ซึ่งเคยเป็นพระอารามอันเป็นที่สถิตของสมเด็จพระสังฆราช และน่าจะเป็นสมเด็จพระสังฆราชพระองค์สุดท้ายแห่งกรุงศรีอยุธยา เพราะภายหลังพระเทพมุนี วัดกุฎีดาว มรณภาพราว 2-3 เดือน กรุงศรีอยุธยาก็เสียแก่พม่า ในการเสียกรุงศรีอยุธยาครั้งที่ 2 (พระเทพมุนี มรณภาพราวเดือน 2-3 ปีกุน พ.ศ. 2310 กรุงศรีอยุธยาเสียแก่พม่า ในวันอังคาร ขึ้น 9 ค่ำ เดือน 5 ปีกุน ตรงกับวันที่ 7 เมษายน พ.ศ. 2310)


title: กาซิปุระ

text: กาซิปุระ (ภาษาอังกฤษ:Ghazipur หรือเดิมสะกดว่า Ghazeepore, Gauspur และ Ghazipour) เป็นนครในรัฐอุตตรประเทศ ประเทศอินเดีย


title: กาซิปุระ

text: กาซิปุระเป็นที่รู้จักจากโรงงานฝิ่นที่ก่อตั้งขึ้นโดยบริษัทอินเดียตะวันออกเมื่อปี ค.ศ. 1820 และยังคงเป็นโรงงานฝิ่นที่ถูกกฎหมายที่ใหญ่ที่สุดของโลก โดยผลิตยาสำหรับในอุตสาหกรรมเภสัชภัณฑ์ระดับโลก กาซิปุระตั้งอยู่ใกล้เขตแดนรัฐอุตตรประเทศ-รัฐพิหาร ราว 80 กม. ทางทิศตะวันตกของพาราณสี และราว 50 กม. ของเมืองบักซาร์ (Buxar) ซึ่งเป็นทางเข้าของรัฐพิหาร


title: กาซิปุระ

text: กาซิปุระตั้งอยู่ที่จุดพิกัด อยู่เหนือจากระดับน้ำทะเลโดยเฉลี่ย 62 เมตร


title: กาซิปุระ

text: จากการสำรวจสำมะโนประชากรอินเดียปี ค.ศ. 2011 กาซิปุระมีประชากร 110,698 คน โดยเป็นชาย 58,126 คน และเป็นหญิง 52,572 คน หรือคิดเป็นชายร้อยละ 52.5 ของประชากร และเป็นหญิงร้อยละ 47.5 ของประชากร เมืองกาซิปุระมีค่าเฉลี่ยคนรู้หนังสือร้อยละ 85.46 สูงกว่าค่าเฉลี่ยของทั้งประเทศที่ร้อยละ 74.04 โดยประชากรชายรู้หนังสือร้อยละ 90.61 และประชากรหญิงรู้หนังสือร้อยละ 79.79


title: นเรนทรมณฑล

text: นเรนทรมณฑล ( "นเรนฺทฺรมณฺฑลฺ"; ) เป็นสถาบันที่จัดตั้งขึ้นเมื่อ ค.ศ. 1920 ตามพระราชโองการของพระเจ้าจอร์จที่ 5 แห่งสหราชอาณาจักร ในฐานะจักรพรรดิแห่งอินเดีย เพื่อให้ผู้ปกครองริยาสัต (रियासतें "ริยาสตฺ"; princely state) มีที่ประชุมแสดงความต้องการและความปรารถนาต่อรัฐบาลอาณานิคมบริติชราช (ब्रिटिश राज "บฺริติศราชฺ"; British Raj) สถาบันนี้ดำรงอยู่จนกระทั่งบริติชราชสิ้นสุดลงเมื่อ ค.ศ. 1947


title: นเรนทรมณฑล

text: พระเจ้าจอร์จที่ 5 ทรงตั้งนเรนทรมณฑลขึ้นเมื่อ ค.ศ. 1920 ตามพระราชโองการลงวันที่ 23 ธันวาคม ค.ศ. 1919 หลังจากที่ทรงอนุมัติพระราชบัญญัติการปกครองอินเดีย ค.ศ. 1919 (Government of India Act 1919) การจัดตั้งนเรนทรมณฑลนี้เป็นผลมาจากการที่ชาติบริเตนเลิกใช้นโยบายแยกผู้ปกครองท้องถิ่นในอินเดียออกจากกันและออกจากโลกภายนอก


title: นเรนทรมณฑล

text: นเรนทรมณฑลประชุมกันครั้งแรกเมื่อวันที่ 8 กุมภาพันธ์ ค.ศ. 1921 เริ่มแรกมีสมาชิก 120 คน ในจำนวนนี้ 108 ตำแหน่งไว้สำหรับผู้แทนรัฐสำคัญ ๆ ซึ่งได้เป็นสมาชิกตามสิทธิอันชอบธรรมของตนเอง ส่วน 12 ตำแหน่งที่เหลือไว้สำหรับผู้แทนรัฐต่าง ๆ อีก 127 รัฐ ทำให้รัฐเล็กรัฐน้อย 327 รัฐไม่มีผู้แทน นอกจากนี้ ผู้ปกครองรัฐสำคัญอย่างรัฐพโรทา (बड़ोदा राज्य "พโรทาราชฺย"; Baroda State), รัฐ ควาลิยัร (Gwalior State), และรัฐโหลการ์ (होलकर "โหลฺการ"; Holkar) ก็ไม่ยอมร่วมนเรนทรมณฑล


title: นเรนทรมณฑล

text: ปรกติแล้ว นเรนทรมณฑลประชุมกันปีละครั้ง ประธานที่ประชุม คือ มหาราชยปาล (महाराज्यपाल "มหาราชฺยปาลฺ"; Viceroy of India) นเรนทรมณฑลยังตั้งคณะกรรมาธิการซึ่งประชุมกันค่อนข้างบ่อย


title: นเรนทรมณฑล

text: ที่ประชุมของนเรนทรมณฑล คือ อาคารสันสัทภวัน (संसद भवन "สนฺสทฺภวนฺ"; Sansad Bhavan)


title: อินโดร์

text: อินโดร์ (Indore) เป็นเมืองที่มีประชากรมากที่สุดและใหญ่ที่สุดของรัฐมัธยประเทศ ประเทศอินเดีย ยังถือว่าเป็นศูนย์กลางด้านการศึกษาของรัฐ เป็นเมืองแรกของรัฐที่มีมหาวิทยาลัย ทั้งสถาบันเทคโนโลยีอินเดีย (Indian Institute of Technology) และสถาบันการจัดการอินเดีย (Indian Institute of Management Indore) เมืองตั้งอยู่ปลายทิศใต้ของที่ราบสูงมัลวะ ที่ความสูงเฉลี่ยเหนือระดับน้ำทะเล 550 เมตร ถือเป็นเมืองใหญ่ที่ตั้งอยู่บนที่สูงสุดของอินเดียกลาง เมืองอยู่ทางทิศตะวันตกของเมืองโภปาล เมืองหลวงของรัฐ 190 กม. ประชากรโดยเฉลี่ยของอินโดร์ จากการสำรวจในปี ค.ศ. 2011 มีประชากร 1,994,397 คน (เทศบาล) และ 2,170,295 คน (ปริมณฑล) เมืองครอบคลุมพื้นที่เพียง ทำให้เมืองอินโดร์เป็นเมืองที่มีประชากรหนาแน่นที่สุดในภาคกลาง


title: อินโดร์

text: เมืองอินโดร์ก่อตั้งมาตั้งแต่ศตวรรษที่ 16 ในฐานะศูนย์กลางการค้าระหว่างที่ราบสูงเดคคานกับเดลี เมืองนี้และเมืองโดยรอบอยู่ภายใต้การปกครองของฮินดูโดยจักรวรรดิมราฐา เมื่อวันที่ 18 พฤษภาคม ค.ศ. 1724 หลังจากบาจี เรา ที่ 1 เข้าควบคุมมัลวะอย่างเต็มตัว เมืองอินโดร์เป็นเมืองหลวงของรัฐมัธยภรัต (Madhya Bharat) ระหว่างปี 1950 ถึง 1956


title: อินโดร์

text: เขตธุรกิจของเมืองอินโดร์ตั้งอยู่กลางเมืองอินโดร์โดยทำหน้าที่เป็นเมืองหลวงธุรกิจของรัฐมัธยประเทศ และเป็นที่ตั้งของตลาดหลักทรัพย์มัธยประเทศ ตลาดหลักทรัพย์ที่เก่าแก่เป็นอันดับ 3 ของอินเดีย


title: นิปปมบาชิ

text: นิปปมบาชิ (日本橋 Nipponbashi) เป็นย่านการค้าในแขวงนานิวะ นครโอซากะ ประเทศญี่ปุ่น มีสารพัดสินค้าแต่จะเน้นพิเศษในด้านเครื่องเรือน, เครื่องมืออุปกรณ์, ของสะสม มังงะและอนิเมะ ย่านนี้บางครั้งก็เรียกด้วยภาษาปากว่า เด็งเด็งทาวน์ (でんでんタウン) ทีมีความหมายว่า "เมืองเครื่องใช้ไฟฟ้า" เนื่องจากเป็นที่ตั้งของห้างร้านขายเครื่องใช้ไฟฟ้าจำนวนมาก ย่านเครื่องใช้ไฟฟ้าในนิปปมบาชิมักจะถูกนำไปเปรียบเทียบกับย่านเครื่องใช้ไฟฟ้าในย่านอากิฮาบาระ กรุงโตเกียว


title: แขวงมินาโตะ (โอซากะ)

text: แขวงมินาโตะ () เป็นหนึ่งใน 24 แขวงของนครโอซากะ จังหวัดโอซากะ ประเทศญี่ปุ่น มีขนาดพื้นที่ 7.86 ตารางกิโลเมตร และจำนวนประชากร 81,076 คน


title: เจ้าชายวิกโก เคานต์แห่งโรเซินบอร์ก

text: เจ้าชายวิกโก เคานต์แห่งโรเซินบอร์ก () พระโอรสพระองค์ที่ 4 ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก เป็นพระราชมาตุลา (ลุงฝ่ายแม่)ใน สมเด็จพระราชินีอานาแห่งโรมาเนีย พระองค์ทรงเสกสมรสกับ เอเลนอร์ มาร์กาเร็ต กรีน เมื่อวันที่ 10 มิถุนายน 2467 ณ นิวยอร์ก ซิตี้ โดยมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระองค์ต้องสละฐานันดร เจ้าชายแห่งเดนมาร์ก และมิได้มีสิทธิ์ในการสืบราชบัลลังก์ และใช้พระนามเพียง เจ้าชายวิกโก เคานต์แห่งโรเซินบอร์ก จากการเสกสมรสนั้น ทั้ง 2 ไม่มีพระบุตร ต่อมาพระองค์สิ้นพระชนม์ลงเมื่อปี 2513 ณ อเบลตอฟ์ต สิริพระชันษา 76 ชันษา


title: พรรคภราดรภาพ

text: พรรคภราดรภาพ (, ชื่อย่อ: ภดภ. ชื่อย่อภาษาอังกฤษ: PDP) พรรคการเมืองของไทยที่ก่อตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550 เป็นลำดับที่ 22/2556 เมื่อวันที่ 13 พฤศจิกายน พ.ศ. 2556


title: พรรคภราดรภาพ

text: กระทั่งวันจันทร์ที่ 23 ตุลาคม พ.ศ. 2561 ที่ โรงแรมอินเตอร์คอนติเนนตัล ทางพรรคได้จัดการประชุมใหญ่ขึ้นเพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ซึ่งที่ประชุมมีมติเลือก หม่อมราชวงศ์ดำรงดิศ ดิศกุล อดีต ส.ส. กทม. และอดีตกรรมการบริหาร พรรคไทยรักไทย เป็นหัวหน้าพรรค และศาสตราจารย์เกียรติคุณ ดร.พันธ์ยศ อัครอมรพงศ์ เป็นเลขาธิการพรรค โดยมีร.อ.ดร.รชฏ พิสิษฐบรรณกร เป็นประธานคณะกรรมการยุทธศาสตร์พรรค


title: พรรคภราดรภาพ

text: พรรคภราดรภาพ ถือได้ว่าเป็นพรรคการเมืองที่มีแนวความคิดที่เน้นในเรื่องของความสามัคคี สิทธิเสรีภาพ เสมอภาค และภราดรภาพ เป็นสำคัญ และได้ชูแนวความคิด "นโยบายออกแบบได้" ซึ่งเป็นนโยบายที่มุ่งเน้นการรับฟังปัญหาของประชาชน และนำมาปรับใช้เป็นนโยบายของพรรค เพื่อให้มีความเหมาะสมกับประชาชนในแต่ละภูมิภาคและเป็นนโยบายในมุมมองใหม่ที่ถูกออกแบบร่วมกันกับประชาชน โดยเชื่อว่านโยบายดังกล่าวจะสร้างประโยชน์ให้กับประชาชนและประเทศอย่างยั่งยืน สร้างบรรยากาศที่ดีในการลงทุน ทำให้เกิดการพัฒนาทางด้านเศรษฐกิจของประเทศไทยมากขึ้น


title: พรรคภราดรภาพ

text: พรรคภราดรภาพ ใช้ตราสัญลักษณ์ของพรรคเป็นรูปวงกลมโดยเป็นภาพการจับมือบนพื้นหลังที่เป็นธงชาติไทย ซึ่งหมายถึง “ความร่วมแรงร่วมใจความสามัคคีที่จะตกลงกันในการร่วมทำในสิ่งที่เป็นประโยชน์ต่อประเทศไทย” ซึ่งพรรคภราดรภาพได้มอบหมายให้ ศาสตราจารย์เกียรติคุณ ดร.พันธ์ยศ อัครอมรพงศ์ เลขาธิการพรรคและทีมงานเป็นผู้ออกแบบสัญลักษณ์และแบบอักษรประจำพรรคขึ้นใหม่โดยสัญลักษณ์รูปแบบนี้เผยแพร่ครั้งแรกในงานประชุมเปิดตัวพรรคในปีพุทธศักราช 2561


title: พรรคภราดรภาพ

text: “พรรคภราดรภาพ” ก่อเกิดขึ้นจากความเชื่อมั่นและศรัทธา การปกครองระบอบประชาธิปไตยอันมีพระมหากษัตริย์ทรงเป็นประมุข มีวัตถุประสงค์เพื่อเข้าไปมีส่วนร่วมในการพัฒนาและแก้ปัญหาของประเทศ ที่อยู่ท่ามกลางสถานการณ์ทางการเมืองและความขัดแย้งทางสังคมที่ต่อเนื่องยาวนาน


title: พรรคภราดรภาพ

text: นโยบายของพรรคที่เกิดจากกลุ่มคนรุ่นใหม่และคนที่มีประสบการณ์และความเข้าใจสถานการณ์ของบ้านเมืองเป็นอย่างดี ที่พร้อมร่วมมือกับทุกฝ่ายในการนำพาประเทศเดินหน้าสร้างความเจริญรุ่งเรือง ยุติปัญหาความขัดแย้ง เพื่อให้ประเทศไทยในปัจจุบันมีความมั่นคงทั้งทางด้านเศรษฐกิจ การเมืองและมีอนาคตที่มั่งคั่งของประชาชนชาวไทยทุกคน


title: พรรคภราดรภาพ

text: การรวบรวมคนดีมีความสามารถจากทุกภาคส่วน เพื่อร่วมกันระดมสติปัญญาจัดตั้งพรรคการเมืองในชื่อ “พรรคภราดรภาพ” เพื่อสนับสนุนและร่วมมือกับทุกภาคส่วน โดยมีจุดมุ่งหมายคือการพัฒนาประเทศเป็นสิ่งสำคัญ แก้ไขปัญหาความเดือดร้อนของพี่น้องประชาชน ผ่านการกำหนดนโยบายทั้งระยะสั้น ระยะกลางและระยะยาว โดยอาศัยความรู้ ความสามารถ ประสบการณ์ รวมถึงศักยภาพแห่งภูมิปัญญาของคนไทยทั้งชาติ และเทคโนโลยีสมัยใหม่ ในการสร้างความเจริญรุ่งเรือง บนพื้นฐานแห่งสิทธิ เสรีภาพ และภราดรภาพ1.อุดมการณ์ของพรรค ถือหลักปฏิบัติเพื่อนำประเทศไปสู่การเป็นประเทศประชาธิปไตยนิยมสมัยใหม่


title: พรรคภราดรภาพ

text: 2.ยกระดับคุณภาพชีวิตคนไทยและการอนุรักษ์สิ่งแวดล้อมเพื่อให้มนุษย์และธรรมชาติอยู่ร่วมกันได้อย่างกลมกลืน


title: พรรคภราดรภาพ

text: 3.ขยายความสัมพันธ์กับนานาอารยะประเทศในเวทีโลก


title: พรรคภราดรภาพ

text: 4.ส่งเสริมให้มีการแข่งขันทางการค้าอย่างเสมอภาค


title: พรรคภราดรภาพ

text: 5.ขับเคลื่อนด้วยนวัตกรรม ผลักดันอุตสาหกรรมและเทคโนโลยีใหม่ เพื่อผลักดันเศรษฐกิจยุคดิจิทัล


title: พรรคภราดรภาพ

text: 6.พรรคภราดรภาพ ให้ความสำคัญกับ “คุณภาพ” ชูการพัฒนาชนบทเป็นประเด็นสำคัญ โดยเน้นการพัฒนาอย่างมีคุณภาพเป็นนัยสำคัญ


title: พรรคภราดรภาพ

text: 7.พรรคภราดรภาพ มีนโยบายให้การศึกษามีความสำคัญอันดับหนึ่งในการพัฒนาประเทศ


title: แขวงฟูกูชิมะ

text: แขวงฟูกูชิมะ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.67 ตารางกิโลเมตร มีประชากร 75,896 คน (2018)


title: สงครามล้างคำสาปอสูร

text: วี () หรือชื่อในภาษาไทยคือ สงครามล้างคำสาปอสูร เป็นภาพยนตร์แนวดาร์คแฟนตาซี ผลิตโดยกลุ่มภาพยนตร์ในรัสเซียและยูเครนและ Marins Group Entertainment ได้โครงเรื่องจากเรื่องเล่าชื่อเดียวกันของนีโคไล โกโกล ภาพยนตร์เรื่องนี้ได้เข้าฉายในโรงภาพยนตร์ในรัสเซีย, ยูเครน และอาเซอร์ไบจาน ในวันที่ 30 มกราคม 2014 ในสหรัฐในวันที่ 22 พฤษภาคม 2015 และในสหราชอาณาจักรในวันที่ 1 มิถุนายน 2015


title: สงครามล้างคำสาปอสูร

text: ภาพยนตร์กำกับโดย Oleg Stepchenko ตามต้นฉบับแรกของงนีโคไล โกโกล ภาพยนตร์ได้ถ่ายทำมาตั้งแต่เดือนธันวาคม 2005 และหยุดลงหลายครั้งเนื่องจากขาดเงินทุน ในเดือนตุลาคม 2012 การถ่ายก็ทำเสร็จสิ้น ถึงแม้ "วี" จะประสบความสำเร็จในเชิงพาณิชย์และทำลายสถิติในวันหยุดสุดสัปดาห์ในรัสเซีย แต่ก็พบกับบทวิจารณ์ผสมกันในสื่อต่าง ๆ


title: เอเลนอร์ มาร์กาเร็ต กรีน

text: เอเลนอร์ มาร์กาเร็ต กรีน หรือพระนามหลังเสกสมรส เจ้าหญิงวิกโก เคาน์เตสแห่งโรเซินบอร์ก () ประสูติเมื่อวันที่ 5 พฤสจิกายน 2438 ณ นิวยอร์กซิตี สหรัฐอเมริกา เป็นธิดาของ เจมส์ โอลิเวีย กรีน กับ อเมลี ฮิววิต พระมารดาของพระองค์เป็นบุตรีของ อับราม ฮิววิต นักการเมืองท้องถิ่นของนิวยอร์ก ซิตี้ ด้านชีวิตส่วนพระองค์ทรงเสกสมรสกับ เจ้าชายวิกโก เคานต์แห่งโรเซินบอร์ก พระโอรสองค์ที่ 4 ใน เจ้าชายวัลเดมาร์แห่งเดนมาร์ก พระราชนัดดาใน พระเจ้าคริสเตียนที่ 9 แห่งเดนมาร์ก เมื่อวันที่ 10 มิถุนายน 2467 ณ นิวยอร์ก ซิตี้ ซึ่งเป็นบ้านเกิดของพระองค์ การเสกสมรสครั้งนี้ พระสวามีมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระสวามีต้องสละฐานันดร เจ้าชายแห่งเดนมาร์ก และมิได้มีสิทธิ์ในการสืบราชบัลลังก์ และใช้พระนามเพียง เจ้าชายวิกโก เคานต์แห่งโรเซินบอร์ก เธอจึงได้รับการสถาปนาเป็น เฮอร์ไฮนีส เจ้าหญิงวิกโก เคาน์เตสแห่งโรเซินบอร์ก จากการเสกสมรสนั้น ทั้ง 2 ไม่มีพระบุตร ต่อมาเจ้าหญิงวิกโก ได้เสด็จไปประทับ ณ กรุงโคเปนเฮเกน ประเทศเดนมาร์ก ตราบจนสิ้นพระชนม์ลงเมื่อวันที่ 3 กรกฎาคม พ.ศ. 2509 สิริพระชันษา 70 ชันษา


title: แขวงซูมิโนเอะ

text: แขวงซูมิโนเอะ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 20.61 ตารางกิโลเมตร มีประชากร 121,364 คน (2018) ถือเป็นแขวงที่มีพื้นที่มากที่สุดของนครโอซากะ


title: ยุทธการที่อิสซัส

text: ยุทธการที่อิสซัส เกิดขึ้นเมื่อวันที่ 5 พฤศจิกายน 333 ปีก่อนคริสตกาล เป็นการสู้รบระหว่างสันนิบาตคอรินธ์ นำโดยพระเจ้าอเล็กซานเดอร์มหาราชกับจักรวรรดิอะคีเมนิดของพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองอิสเคนเดอรุน ประเทศตุรกีในปัจจุบัน


title: ยุทธการที่อิสซัส

text: กองทัพอเล็กซานเดอร์เดินทัพมาที่ทวีปเอเชียในปี 334 ก่อนคริสตกาลและเอาชนะเซแทร็ปเปอร์เซียในยุทธการที่แม่น้ำกราไนคัส ทำให้พระองค์ครอบครองครึ่งหนึ่งของอานาโตเลีย พระเจ้าดาไรอัสที่ 3 จึงเรียกระดมพลในบาบิโลนเพื่อยึดอ่าวอิสซัส ซึ่งการยึดอ่าวนี้จะทำให้พระองค์ใช้ประโยชน์จากกองเรือได้ ดาไรอัสเดินทัพตลบหลังทัพมาซิดอนก่อนจะยึดเมืองอิสซัสที่อเล็กซานเดอร์เคยยึดครอง อเล็กซานเดอร์จึงเดินทัพย้อนกลับเพื่อไปพบกับทัพเปอร์เซียที่แม่น้ำพินารัส การสู้รบเริ่มขึ้นเมื่อทหารม้าเปอร์เซียข้ามแม่น้ำมาปะทะกับทหารม้าเทสซาลีของมาซิดอน อเล็กซานเดอร์ส่งทหารราบที่อยู่ตรงกลางข้ามแม่น้ำด้วยรูปขบวนแฟแลงซ์เข้าโจมตีทหารรับจ้างกรีกและกองทัพอมตะ (Immortals) ก่อนจะใช้ทหารม้าคอมพาเนียนผลักดันทัพเปอร์เซียฝั่งซ้ายจนถอยร่นแล้วตีโอบเข้าตรงกลางและด้านหลังที่ดาไรอัสประทับอยู่ การสู้รบจบลงเมื่อดาไรอัสตัดสินใจหลบหนีหลังพบว่าทัพของพระองค์ถูกบดขยี้ทั้งจากขบวนทัพแฟแลงซ์ด้านหน้าและทหารม้ามาซิดอนด้านหลัง


title: ยุทธการที่อิสซัส

text: หลังการสู้รบ อเล็กซานเดอร์จับตัวพระราชวงศ์ของดาไรอัสไว้ได้ก่อนจะอภิเษกสมรสกับเจ้าหญิงบาร์ซิน พระธิดาของดาไรอัส ชัยชนะของอเล็กซานเดอร์ในครั้งนี้ทำให้พระองค์ได้ครอบครองตอนใต้ของอานาโตเลีย ด้านดาไรอัสที่หลบหนีพยายามขอเจรจากับอเล็กซานเดอร์แต่ถูกปฏิเสธ อเล็กซานเดอร์และดาไรอัสสู้รบกันอีกครั้งในยุทธการที่กอกามีลาในอีกสองปีต่อมา


title: กรรมการก

text: กรรมการก เป็นการกที่ใช้ในการทำเครื่องหมายคำนามที่เป็นกรรมตรงของสกรรมกริยา การกนี้ยังใช้ในอีกหลายภาษาเพื่อแสดงกรรมของคำบุพบท คำที่ถูกทำเครื่องหมายจะเป็นคำนามที่มีบางสิ่งมากระทำ ซึ่งมักใช้ร่วมกับกรรตุการก (อย่างเช่นในภาษาละติน)


title: กรรมการก

text: ตัวอย่างสามารถพบได้ในคำสรรพนามในภาษาอังกฤษ เช่น ""They"" เป็นกรรตุการก และ ""Them"" เป็นกรรมการก ประโยคเช่น ""They like them"" ("พวกเขาชอบพวกเขา") แสดงการที่กรรตุการกและกรรมการกทำงานร่วมกันภายใต้ประโยคเดียวกัน และคำทั้งสองมีความเกี่ยวข้องกัน


title: กรรมการก

text: กรรมการกมีอยู่ในภาษาอินโด-ยูโรเปียนดั้งเดิมและยังคงมีอยู่ในภาษาในตระกูลภาษาอินโด-ยูโรเปียนอีกหลายภาษา เช่น ละติน, สันสกฤต, กรีก, เยอรมัน, ไอซ์แลนด์, บัลแกเรีย, โปแลนด์, เช็ก, เซอร์โบ-โครเอเชีย, สโลวัก, โรมาเนีย, รัสเซีย, และยูเครน และยังพบได้ในภาษาในตระกูลภาษาอื่นอีกเช่น ตระกูลภาษายูรัล, ตระกูลภาษาอัลไต, กลุ่มภาษาเซมิติก ในภาษาในกลุ่มภาษาฟินนิกเช่น ภาษาฟินแลนด์ และภาษาเอสโตเนีย จะมีสองการกเพื่อแสดงกรรม ได้แก่กรรมการก และ Partitive ซึ่งกรรมการกใช้แสดงกรรมที่เป็น telic ซึ่งอีกอันหนึ่งไม่


title: อเมริกามูระ

text: อเมริกามูระ () เป็นพื้นที่ค้าปลีกและความบันเทิงขนาดใหญ่ใกล้ชินไซบาชิในแขวงชูโอของจังหวัดโอซากะในประเทศญี่ปุ่น มักเรียกกันโดยชาวบ้านว่าอาเมมูระ อเมริกามูระเป็นพื้นที่ที่ทอดยาวจากถนนนางาโฮริไปจนถึงโดตมโบริซึ่งตั้งอยู่ทางฝั่งตะวันตกของสถานีชินไซบาชิ สามารถระบุได้ด้วยอนุสาวรีย์เทพีเสรีภาพขนาดเล็กซึ่งเรียงตามท้องถนน


title: แขวงไทโช

text: แขวงไทโช () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 9.43 ตารางกิโลเมตร มีประชากร 63,741 คน (2018)


title: สถานีชินไซบาชิ

text: สถานีชินไซบาชิ () เป็นสถานีรถไฟใต้ดินของรถไฟใต้ดินเทศบาลโอซากะตั้งอยู่ในชินไซบาชิ, แขวงชูโอ, นครโอซากะ, ประเทศญี่ปุ่น


title: สถานีชินไซบาชิ

text: ในแต่ละชั้นเป็นดังนี้:


title: แขวงนิชินาริ

text: แขวงนิชินาริ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 7.37 ตารางกิโลเมตร มีประชากร 109,764 คน (2018)


title: แขวงอาซาฮิ (โอซากะ)

text: แขวงอาซาฮิ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 6.32 ตารางกิโลเมตร มีประชากร 91,072 คน (2018)


title: แขวงอาซาฮิ (โอซากะ)

text: แขวงอาซาฮิมีอาณาเขตติดต่อกับแขวงต่อไปนี้:


title: เกมกระชับมิตร

text: เกมกระชับมิตร หรือ นัดอุ่นเครื่อง (exhibition game หรือ friendly, scrimmage, demonstration, preseason game, warmup match, หรือ preparation match) เป็นการแข่งขันกีฬาที่ไม่มีผลต่อรางวัลหรืออันดับของทีม หรือมีความสำคัญน้อย ในการแข่งขันกีฬาประเภททีม นัดแข่งขันนี้มักจะช่วยให้โค้ชและผู้จัดการทีมสามารถเลือกและกำหนดเงื่อนไขผู้เล่นที่จะแข่งขันในลีกหรือทัวร์นาเมนต์ได้ หากผู้เล่นที่เล่นให้กับทีมอื่นหรือลีกอื่นมาก่อน เกมกระชับมิตรจะให้โอกาสนผู้เล่นเหล่านี้เรียนรู้และทำงานร่วมกับผู้อื่น เกมการแข่งขันอาจแข่งกับทีมอื่นหรือแข่งในทีมเดียวกันก็ได้


title: เกมกระชับมิตร

text: เกมกระชับมิตรอาจใช้เพื่อการท้าทาย เพื่อความบันเทิงในอาชีพ เพื่อประชาสัมพันธ์กีฬา เพื่อเฉลิมฉลองการครบรอบ หรือมีผู้เล่นที่มีชื่อเสียง หรือเพื่อเป็นการหารายได้เพื่อการกุศล


title: แขวงฮิราโนะ

text: แขวงฮิราโนะ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 15.28 ตารางกิโลเมตร มีประชากร 193,925 คน (2018)


title: แขวงฮิงาชินาริ

text: แขวงฮิงาชินาริ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.54 ตารางกิโลเมตร มีประชากรประมาณ 82,857 คน (2018)


title: แขวงโจโต

text: แขวงโจโต () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น คำว่า "โจโต" มีความหมายว่า "ตะวันออกของปราสาท" ซึ่งหมายถึงปราสาทโอซากะ แขวงนี้มีพื้นที่ 8.38 ตารางกิโลเมตร มีประชากรประมาณ 166,852 คน (2018)


title: แขวงอิกูโนะ

text: แขวงอิกูโนะ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 8.37 ตารางกิโลเมตร มีประชากรประมาณ 129,379 คน (2018) แขวงนี้มีชาวเกาหลีอาศัยอยู่จำนวนมาก คิดเป็น 1 ใน 6 ของประชากรทั้งหมด ถือเป็นแขวงที่มีผู้พำนักชาวต่างชาติมากที่สุดในนครโอซากะ เป็นที่ตั้งของร้านอาหารและศูนย์รวมวัฒนธรรมเกาหลีมากมาย


title: ตำบลสร้างค้อ

text:
ตำบลสร้างค้อ เป็นตำบลในอำเภอภูพาน, จังหวัดสกลนคร, ประเทศไทย มีจำนวนหมู่บ้านทั้งสิ้น 23 หมู่บ้าน
เดิมมีชื่อหมู่บ้านว่า "บ้านงิ้วโป่ง" ต่อมาได้มีการสร้างบ่อน้ำบริเวณต้นหมากค้อ จึงเปลี่ยนชื่อบ้านเป็นบ้านสร้างค้อ เดิมบ้านสร้างค้อขึ้นกับอำเภอกุดบาก ต่อมาอำเภอภูพานแยกออกเป็นกิ่งอำเภอ แล้วยกฐานะขึ้นเป็น อำเภอภูพาน ตำบลสร้างค้อจึงเป็นตำบลหนึ่งในสี่ตำบลของอำเภอภูพาน และเทศบาลได้ประกาศขึ้นเมื่อ เมื่อวันที่ 6 กันยายน 2556


title: ตำบลสร้างค้อ

text:
ตัวเทศบาลตำบลห่างจากที่ว่าการอำเภอภูพาน ประมาณ 15 กิโลเมตร ห่างจากจังหวัดสกลนครประมาณ 50 กิโลเมตร มีเนื้อที่ประมาณ 180 ตารางกิโลเมตร หรือประมาณ 112,500 ไร่
มีการติดต่อกับ:
อยู่บนที่ราบสูงเทือกเขาภูพาน เป็นพื้นที่ที่ลาดเอียง และลาดชันไปตามภูเขา เหมาะสำหรับปลูกพืชสวน พืชไร่ ไม่เหมาะสำหรับการทำนา เนื่องจากดินไม่ค่อยอุ้มน้ำ เพราะใต้ดินเป็นชั้นหิน มีทรัพยากรธรรมชาติประเภทป่าไม้ ลำธาร สัตว์ป่า และเห็ดป่า เนื่องจากพื้นที่ส่วนใหญ่ 70 % อยู่ในเขตอุทยานแห่งชาติภูพานและเขตป่าสงวนแห่งชาติ
เนื่องจากอยู่บนภูเขา ฤดูร้อนจะไม่ร้อนมาก ฤดูฝนจะตกเป็นปกติตามฤดูกาล
มีประชากรทั้งสิ้น 10,617 คน จำนวน 3,196 ครัวเรือน แยกเป็นเพศชาย 5,390 คน เพศหญิง 5,227 คน


title: ตำบลสร้างค้อ

text:
แยกเป็นแต่ละกลุ่มเป็น:
ตำบลสร้างค้อแบ่งออกเป็น 23 หมู่บ้านได้แก่:


title: กีแยวบาซา

text: กีแยวบาซา () เป็นไส้กรอกแบบดั้งเดิมในประเทศในยุโรปตะวันออก โดยเฉพาะอย่างยิ่งโปแลนด์ ผลิตภัณฑ์นี้ทำจากเนื้อหมูหรือวัว แต่เดิมยังมีเนื้อสัตว์อื่น ๆ เช่น เนื้อไก่งวง, เนื้อไก่, เนื้อม้า, เนื้อแกะ, เนื้อวัวเป็นต้น คำว่า kiełbasa แปลว่า "ไส้กรอก" ในภาษาโปแลนด์ อาจจะมาจากวลีภาษาตุรกี "kol basa" ซึ่งแปลว่า "กดด้วยมือ" หรือ "kül basa" ซึ่งแปลว่า "กดด้วยเถ้า" หรือวลีภาษาฮีบรู כל בשר ซึ่งแปลว่า "เนื้อทุกชนิด"


title: กาตีโน

text: กาตีโน () เป็นเมืองทางตะวันตกของรัฐควิเบก ประเทศแคนาดา เป็นเมืองที่ใหญ่เป็นอันดับสี่ในรัฐรองจากมอนทรีออล, ควิเบก และลาวาล ตั้งอยู่ทางตอนเหนือของแม่น้ำออตตาวา ตรงข้ามกับออตตาวา ทั้งสองเมืองนี้รวมกันเป็นที่ตั้งของเขตนครหลวงของแคนาดา ในปี 2016 กาตีโนมีประชากร 276,245 คน และในเขตนครหลวงมีประชากร 332,057 คน และในเขตออตตาวา-กาตีโน มีประชากร 1,323,783 คน


title: โซยุซ เอ็มเอส-06

text: โซยุซ เอ็มเอส-06 เป็นโครงการอวกาศของโซยุซที่เปิดตัวขึ้นเมื่อวันที่ 13 กันยายน พ.ศ. 2560 โดยเป็นการส่งลูกเรือ 3 คนที่มาจากโครงการเอ็กแพรนชัน 53 เพื่อส่งขึ้นไปยังสถานีอวกาศนานาชาติ เอ็มเอส-06 เป็นโครงการอวกาศโซยุซครั้งที่ 135 มีผู้บัญชาการชาวรัสเซีย และวิศวกรชาวอเมริกา 2 คน ในเที่ยวบินนี้ เที่ยวบินนี้กลับมาบนโลกเมื่อวันที่ 28 กุมภาพันธ์ พ.ศ. 2561 โดยใช้เวลาอยู่ในวงโคจร 168 วัน


title: Mastacembelus albomaculatus

text: Mastacembelus albomaculatus เป็นปลาในสกุล Mastacembelidae พบในบุรุนดี, สาธารณรัฐประชาธิปไตยคองโก, แทนซาเนีย, และแซมเบีย ที่อยู่อาศัยตามธรรมชาติคือทะเลสาบน้ำจืด


title: Mastacembelus albomaculatus

text: Afromastacembelus albomaculatus, Caecomastacembelus albomaculatus


title: Mastacembelus albomaculatus

text: Mastacembelus albomaculatus ส่วนใหญ่อาศัยอยู่ในโขดหิน


title: Mastacembelus albomaculatus

text: ปลาไหลนี้ฝากไข่บนหินในพื้นที่ที่กลวงหรือแน่นบนหน้าหิน ซึ่งสัตว์อื่น ๆ ไม่สามารถเข้าถึงได้


title: Betta channoides

text: Betta channoides เป็นสปีชีส์ของปลากัดในสกุล Betta ในวงศ์ Osphronemidae ไม่มีสปีชีส์ย่อย พบได้เฉพาะที่จังหวัดกาลีมันตันตะวันออกในเกาะบอร์เนียวในประเทศอินโดนีเซีย อาศัยอยู่ในที่ตื้นของลำธารน้ำสีน้ำตาลที่เป็นกรด สามารถเติบโตได้ถึง 2 เซนติเมตร


title: ภวัต จิตต์สว่างดี

text: ภวัต จิตต์สว่างดี ชื่อเล่น โอม เป็นนักแสดงชายชาวไทย เป็นที่รู้จักจากบทบาท “เฟรม” ในซีรีส์เรื่อง Make It Right the Series รักออกเดิน


title: ภวัต จิตต์สว่างดี

text: ภวัต จิตต์สว่างดี ชื่อเล่น โอม เกิดเมื่อวันที่ 22 มีนาคม พ.ศ. 2543 จบการศึกษาระดับมัธยมศึกษาจากโรงเรียนอัสสัมชัญ ปัจจุบันกำลังศึกษาในระดับปริญญาตรีชั้นปีที่ 1 สาขาวิชาการแสดงและกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ


title: ภวัต จิตต์สว่างดี

text: โอม มีผลงานการแสดงเรื่องแรกและเป็นที่รู้จักบทบาท “เฟรม” ใน Make It Right the Series รักออกเดิน และต่อมาก็เริ่มมีผลงานการแสดงในซีรีส์เรื่องอื่น ๆ เช่น War of High School the Series สงครามไฮสคูล, หลอน เดอะซีรีส์, Bangkok Ghost Stories เป็นต้น ปัจจุบัน โอมเป็นนักแสดงในสังกัดจีเอ็มเอ็มทีวี


title: เวรียเมียเปร์วืยฮ์

text: เวรียเมียเปร์วืยฮ์ () เป็นภาพยนตร์อิงประวัติศาสตร์แนวชีวิตจากประเทศรัสเซียเกี่ยวกับนักบินอวกาศ อะเลคเซย์ เลโอนอฟ บุคคลคนแรกของโลกที่เดินบนอวกาศ ซื่งเลโอนอฟยังได้ทำหน้าที่เป็นที่ปรึกษาให้กับภาพยนตร์เรื่องนี้ "เวรียเมียเปร์วืยฮ์" กำกับโดย Dmitriy Kiselev และ อำนวยการสร้างร่วมโดย Timur Bekmambetov และ Yevgeny Mironov ซึ่งต่อมาเขาได้รับบทนำ


title: เวรียเมียเปร์วืยฮ์

text: "เวรียเมียเปร์วืยฮ์" เข้าฉายในวันที่ 6 เมษายน พ.ศ. 2560 โดยได้รับเสียงชื่นชมอย่างกว้างขวางในรัสเซีย ภาพยนตร์ทำรายได้ 561 ล้านรูเบิลในรัสเซียจากทุนสร้าง 400 ล้านรูเบิล และถือว่าเป็นภาพยนตร์ที่ทำรายได้ทะลุบ็อกซ์ออฟฟิศ


title: สวนสนามครบรอบการปฏิวัติเดือนตุลาคม ค.ศ. 1941

text: สวนสนามครบรอบการปฏิวัติเดือนตุลาคม ในวันที่ 7 พฤศจิกายน ค.ศ. 1941 เป็นขบวนสวนสนามครบรอบ 24 ปี การปฏิวัติเดือนตุลาคมใน ค.ศ. 1917 ซื่งเป็นที่โด่งดังมากที่สุดในระหว่างยุทธการที่มอสโก เลขาธิการคณะกรรมาธิการกลางพรรคคอมมิวนิสต์มวสหภาพ (บอลเชวิค) โจเซฟ สตาลิน กล่าวคำปราศรัยให้กับทหารในสวนสนามที่จัตุรัสแดงที่จะไปรบทันทีหลังจากพีธีสวนสนาม ทหารหลายคนในพีธีสวนสนามจะถูกสังหารในแนวหน้า ทุกปีในประเทศรัสเซียวันที่ 7 พฤศจิกายนเป็นวันหยุดเพื่อเป็นเกียรติแก่สวนสนามใน ค.ศ. 1941 เพื่อเป็นการฉลองการปฏิวัติเดือนตุลาคม โดยมาเป็นวันแห่งเกียรติยศทางทหาร


title: การบรรเลงซิมโฟนีหมายเลข 7 ของชอสตโกวิชรอบปฐมทัศน์ที่เลนินกราด

text: การบรรเลงซิมโฟนีหมายเลข 7 ของชอสตโกวิชรอบปฐมทัศน์ เกิดขึ้นเมื่อวันที่ 9 สิงหาคม พ.ศ. 2485 ในช่วงสงครามโลกครั้งที่สองในขณะที่นครเลนินกราด (ปัจจุปันคือเซนต์ปีเตอร์สเบิร์ก) อยู่ภายใต้การปิดล้อมโดยกองกำลังเยอรมนีนาซี


text: ดมีตรี ชอสตโกวิช มีเจตนาที่จะบรรเลงซิมโฟนีรอบปฐมทัศน์โดยวงเลนินกราดฟิลฮาร์มอนิกออร์เคสตรา แต่เนื่องจากการปิดล้อม กลุ่มคนดังกล่าวได้อพยพออกจากเมืองเช่นเดียวกับผู้ประพันธ์เอง การบรรเลงรอบปฐมทัศน์ของโลกของซิมโฟนีบทนี้จัดขึ้นเมื่อวันที่ 5 มีนาคมที่คูบืยเชียฟ โดยวงดุริยางค์โรงละครบอลชอย การบรรเลงรอบปฐมทัศน์ดำเนินการโดยนักดนตรีจากวงดุริยางค์วิทยุเลนินกราดที่ยังหลงเหลืออยู่ เสริมด้วยนักแสดงที่เป็นทหาร นักดนตรีส่วนใหญ่กำลังทุกข์ทรมานจากความอดอยาก ซึ่งทำให้การฝึกซ้อมยากขึ้น นักดนตรีมักทรุดตัวลงระหว่างการซ้อมและมีสามคนเสียชีวิต โดยวงดนตรีสามารถเล่นซิมโฟนีได้ตลอดเวลาเพียงครั้งเดียวก่อนคอนเสิร์ต


text: แม้จะมีสภาพที่น่าเศร้าของนักดนตรี คอนเสิร์ตก็ประสบความสำเร็จอย่างมากกระตุ้นให้เกิดการปรบมือเป็นเวลานาน คอนเสิร์ตได้รับการสนับสนุนโดยกองทัพโซเวียต รหัสลับการรุก Squall ตั้งใจจะหยุดกองทัพเยอรมันในระหว่างการแสดง ซิมโฟนีถูกเผยแพร่ไปยังแนวเยอรมันโดยลำโพงเป็นรูปแบบของสงครามจิตวิทยา การบรรเลงรอบปฐมทัศน์ได้รับการพิจารณาโดยนักวิจารณ์ดนตรีให้เป็นหนึ่งในการแสดงศิลปะที่สำคัญที่สุดของสงครามเนื่องจากผลกระทบด้านจิตวิทยาและทางการเมือง วาทยากร คาร์ล อีเลียซบูร์กกล่าวว่า "ในขณะนั้นเราได้ชัยชนะเหนือเครื่องสงครามนาซีที่ไร้วิญญาณ" มีการจัดคอนเสิร์ตอีกครั้งโดยนักดนตรีที่รอดซีวิตใน พ.ศ. 2507 และ พ.ศ. 2535 เพื่อรำลึกถึงเหตุการณ์นี้


title: คำสัตย์ปฏิญาณฮิตเลอร์

text: คำว่า คำสัตย์ปฏิญาณฮิตเลอร์ (German: "Führereid" or "Eid auf den Führer", "คำคำสัตย์ปฏิญาณท่านผู้นำ") มักถูกเรียกกันบ่อยในภาษาอังกฤษอย่างง่ายๆว่า คำสัตย์ปฏิญาณของทหาร -หมายถึง คำสัตย์ปฏิญาณของความจงรักภักดีโดยเจ้าหน้าที่และทหารของกองทัพเยอรมันและข้าราชการพลเรือนของนาซีเยอรมนี ในช่วงระหว่างปี ค.ศ. 1934 ถึง ปี ค.ศ. 1945 ด้วยคำสัตย์ปฏิญาณว่าจะจงรักภักดีกับอดอล์ฟ ฮิตเลอร์โดยเฉพาะ แทนที่จะจงรักภักดีต่อรัฐธรรมนูญของประเทศ


title: เจนจิรา จำเนียรศรี

text: เจนจิรา จำเนียรศรี ชื่อเล่น เจน เกิดเมื่อวันที่ 19 มิถุนายน พ.ศ. 2539 เป็นนักแสดงหญิงชาวไทย เริ่มเป็นที่รู้จักจากการแสดงภาพยนตร์เรื่อง "ฝัน หวาน อาย จูบ ตอน ฝัน" และ "หลุดสี่หลุด ตอน ฮู อา กง" ปัจจุบันเจนจิรากำลังศึกษาคณะศิลปกรรมศาสตร์ เอกการแสดง มหาวิทยาลัยศรีนครินทรวิโรฒ


title: แขวงซูมิโยชิ

text: แขวงซูมิโยชิ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 9.4 ตารางกิโลเมตร มีประชากร 153,361 คน (2018) เป็นแขวงที่อยู่ใต้สุดของนครโอซากะ มีอาณาเขตติดกับเมืองซะไก


title: ฮ่าค่า

text: ฮ่าค่า (, ) เป็นเมืองหลักของรัฐชีน ประเทศพม่า


title: ฮ่าค่า

text: ฮ่าค่าตั้งอยู่ทางตะวันออกเฉียงเหนือของรัฐชีน มีพื้นที่รวม 32.4 ตารางกิโลเมตร (12.50 ตารางไมล์) อยู่เหนือระดับน้ำทะเลมากกว่า 1,800 เมตร (6,000 ฟุต) เมืองตั้งอยู่บนที่ราบสูงพื้นที่เล็ก ๆ แม้ว่าจะมีพื้นที่เล็ก แต่ก็เป็นเมืองใหญ่ที่สุดและยังเป็นเมืองหลักของรัฐ ที่ราบสูงแห่งนี้ยังมีขนาดใหญ่กว่าเมืองอื่น ๆ ในรัฐชีน มีการประเมินว่าเมืองฮ่าค่ามีพื้นที่พอที่จะขยับขยายได้อย่างเต็มที่ถึง 10 เท่าของพื้นที่ปัจจุบันของเมือง และเนื่องจากรัฐชีนค่อนข้างเป็นพื้นที่ภูเขา เมืองฮ่าค่าจึงสร้างบนที่ลาดชันของภูเขาใหญ่ วางตัวเป็นตัวยู (U) มีถนนเพียงสายเดียวที่วิ่งกลางเมืองแห่งนี้โดยโค้งเป็นรูปตัวยู และเมืองทั้งเมืองก็สร้างรายล้อมถนนนี้ ยังมีถนนอีกเส้นที่วิ่งกลางเมืองเป็นระยะทางสั้น ๆ ตรงปลายของตัวยู ฮ่าค่ายังเป็นศูนย์กลางของรัฐชีนและเชื่อมกับเมืองทานตะลาน, พะล่าน, กั่นกอ และมะตูปีโดยทางรถบรรทุก


title: แขวงนิชิโยโดงาวะ

text: แขวงนิชิโยโดงาวะ () เป็นหนึ่งใน 24 แขวงการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 14.22 ตารางกิโลเมตร มีประชากรประมาณ 95749 คน (2018) เป็นแขวงที่อยู่ตะวันตกเฉียงเหนือที่สุดของนครโอซากะ มีอาณาเขตติดต่อกับเมืองอามางาซากิในจังหวัดเฮียวโงะ


title: จังหวัดกาลีมันตันกลาง

text: จังหวัดกาลีมันตันกลาง () เป็นจังหวัดในประเทศอินโดนีเซีย เป็นหนึ่งในห้าจังหวัดที่ตั้งอยู่ในกาลีมันตันที่เป็นส่วนหนึ่งของเกาะบอร์เนียวในส่วนอินโดนีเซีย เมืองหลักของจังหวัดคือ ปาลังการายา และในปี ค.ศ. 2010 มีประชากรมากกว่า 2.2 ล้านคน ขณะที่การประเมินอย่างเป็นทางการ (เดือนมกราคม 2014) มีประชากร 2,368,654 คน


title: จังหวัดกาลีมันตันกลาง

text: อัตราการเจริญเติบโตของประชากรเกือบ 3.0% ต่อปี ระหว่างปี ค.ศ. 1990 ถึง 2000 เป็นหนึ่งในจังหวัดที่อัตราการเจริญเติบโตสูงสุดในอินโดนีเซีย ในทศวรรษต่อมาถึงปี 2010 อัตราการเจริญเติบโตประชากรลดลงเหลือราว 1.8% แต่ก็ยังมากกว่าจังหวัดอื่นในภูมิภาคเดียวกัน จังหวัดกาลีมันตันกลางมีชาวดายักซึ่งเป็นชนเผ่าพื้นเมืองบนเกาะบอร์เนียวอาศัยอยู่มาก


title: เลิฟซัมวัน (เพลงลูคัส เกรแฮม)

text: เลิฟ ซัมวัน () เป็นเพลงจากวงดนตรีโซลป๊อปของเดนมาร์ก ลูคัส เกรแฮม ถูกปล่อยออกมาเมื่อวันที่ 7 กันยายน 2018 จากอัลบั้มที่สามของวงนี้ "3 (The Purple Album)" เพลงนี้เขียนโดย James Alan, Stefan Forrest, Morten Ristorp, Lukas Forchhammer, Jaramye Daniels, Morten Pilegaard และ David Labrel เพลงนี้ได้ติดอันดับที่หนึ่งในชาร์ตของเดนมาร์ก


title: พรรคไทยรักษาชาติ

text: พรรคไทยรักษาชาติ (ชื่อย่อ: ทษช.) พรรคการเมืองไทยที่ก่อตั้งขึ้นตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ เป็นลำดับที่ ๑๑/๒๕๕๒ เมื่อวันที่ 27 กรกฎาคม พ.ศ. 2552 ในชื่อ พรรครัฐไทย โดยมีนาย เอกสิทธิ์ เจาฑานนท์ และนาย ศิรเมศร์ เสถียรรุจิกานนท์ เป็นหัวหน้าพรรคและเลขาธิการพรรคคนแรก


title: พรรคไทยรักษาชาติ

text: ต่อมาในการประชุมใหญ่วิสามัญของพรรครัฐไทยครั้งที่ ๑/๒๕๕๓ เมื่อวันที่ 1 ตุลาคม พ.ศ. 2553 ที่ประชุมได้มีมติให้เปลี่ยนแปลงชื่อพรรคจาก พรรครัฐไทย เป็น พรรคไทยรวมพลัง พร้อมกับเปลี่ยนแปลงข้อบังคับพรรค และภาพเครื่องหมายพรรค โดยการเลือกตั้งสมาชิกสภาผู้แทนราษฎรเมื่อวันอาทิตย์ที่ 3 กรกฎาคม พ.ศ. 2554 พรรคไทยรวมพลังได้ส่งผู้สมัครลงรับเลือกตั้งแต่ไม่ได้ที่นั่งในสภาแม้แต่ที่นั่งเดียว


title: พรรคไทยรักษาชาติ

text: ใน พ.ศ. 2557 นายเอกสิทธิ์หัวหน้าพรรคคนแรกได้ลาออกจากตำแหน่งทำให้คณะกรรมการบริหารพรรคต้องพ้นจากตำแหน่งทั้งคณะ โดยนาย กมล จิรโสภาพันธ์ ในฐานะนายทะเบียนสมาชิกพรรคจึงรักษาการในตำแหน่งหัวหน้าพรรค


title: พรรคไทยรักษาชาติ

text: จากนั้นในการประชุมใหญ่ของพรรคไทยรวมพลังเมื่อวันอาทิตย์ที่ 7 ตุลาคม พ.ศ. 2561 ที่ประชุมมีมติให้เปลี่ยนแปลงชื่อพรรคเป็น พรรคไทยรักษาชาติ พร้อมกับเปลี่ยนแปลงข้อบังคับพรรคอุดมการณ์ของพรรค และนโยบายของพรรค รวมถึงนายกมลได้ลาออกจากตำแหน่งรักษาการหัวหน้าพรรคโดยมีกระแสข่าวว่าพรรคไทยรักษาชาติเป็นพรรคสาขาของพรรคเพื่อไทยเพราะมีอดีต ส.ส. และอดีตรัฐมนตรีของ พรรคเพื่อไทย จำนวนหนึ่งได้เตรียมย้ายมาสังกัดและเข้ามาบริหารพรรคไทยรักษาชาติ นอกจากนี้ยังมีการตีความชื่อย่อของทางพรรคในช่วงแรกๆ ว่ามีนัยหมายถึงทักษิณ ชินวัตร อดีตนายกรัฐมนตรีอีกด้วย


title: พรรคไทยรักษาชาติ

text: กระทั่งการประชุมใหญ่ของพรรคไทยรักษาชาติ ครั้งที่ ๑/๒๕๖๑ เมื่อวันพุธที่ 7 พฤศจิกายน พ.ศ. 2561 ที่ โรงแรมรามาการ์เดนส์ มีวาระสำคัญในการเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ รวมถึงเปลี่ยนแปลงภาพเครื่องหมายพรรค และสถานที่ตั้งสำนักงานใหญ่ของพรรค ซึ่งที่ประชุมมีมติเลือกร้อยโท ปรีชาพล พงษ์พานิช และนาย มิตติ ติยะไพรัช เป็นหัวหน้าพรรคและเลขาธิการพรรคคนใหม่


title: แขวงนากะเงียว

text: แขวงนากะเงียว () เป็นหนึ่งใน 11 แขวงการปกครองในนครเกียวโต จังหวัดเกียวโต ชื่อแขวงนี้มีความหมายว่า "กลางกรุง" เป็นแขวงศูนย์กลางของนครเกียวโต เป็นที่ตั้งของปราสาทนิโจและตลาดนิชิกิ ทุกๆเดือนกรกฎาคมจะมีการจัดเทศกาลกิองในแขวงแห่งนี้


title: กีฬาแห่งชาติ ครั้งที่ 46

text: กีฬาแห่งชาติ ครั้งที่ 46 () หรือเป็นที่รู้จักในนาม เจียงฮายเกมส์ เป็นมหกรรมกีฬาระดับชาติสำหรับประชาชนทั่วไป ควบคุมโดยการกีฬาแห่งประเทศไทย ซึ่งจัดขึ้น ณ จังหวัดเชียงราย จัดขึ้นระหว่างวันที่ 18 - 28 พฤศจิกายน พ.ศ. 2561


title: กีฬาแห่งชาติ ครั้งที่ 46

text: ในครั้งนี้มีนักกีฬาเข้าร่วมแข่งขันรวมทั้งสิ้น 12,847 คน จาก 77 จังหวัด มีกีฬาที่แข่งขันทั้งหมด 41 ชนิดกีฬา ประกอบไปด้วย กีฬาบังคับ จำนวน 2 กีฬา, กีฬาสากล จำนวน 38 กีฬา และกีฬาอนุรักษ์ 1 กีฬา ซึ่งครั้งนี้ได้จัดการแข่งขันภายใน 28 สนาม ในจังหวัดเชียงราย และ 2 สนามในจังหวัดพะเยากับจังหวัดเชียงใหม่


title: กีฬาแห่งชาติ ครั้งที่ 46

text: จังหวัดเชียงรายได้เป็นเจ้าภาพกีฬาแห่งชาติ ครั้งที่ 46 ในปี พ.ศ. 2561 เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งที่สองที่จังหวัดเชียงรายได้เป็นเจ้าภาพกีฬาแห่งชาติ หลังจากที่เคยเป็นเจ้าภาพในกีฬาแห่งชาติ ครั้งที่ 19


title: กีฬาแห่งชาติ ครั้งที่ 46

text: ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดเชียงราย เป็นเจ้าภาพกีฬาแห่งชาติ ครั้งที่ 46 นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33, จังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34 และจังหวัดศรีสะเกษ เป็นเจ้าภาพกีฬาแห่งชาติ ครั้งที่ 47


title: กีฬาแห่งชาติ ครั้งที่ 46

text:
มีพิธีการอัญเชิญไฟพระฤกษ์ เมื่อวันที่ 7 พฤศจิกายน พ.ศ. 2561 โดยอัญเชิญมาจากกรุงเทพมหานคร ได้นำไฟพระฤกษ์อัญเชิญไว้บนรถบุษบกเพื่อนำไปยังอำเภอแม่ลาว และอำเภออื่น ๆ ทั่วจังหวัดเชียงราย ในส่วนของอำเภอพญาเม็งรายได้มีการจัดกิจกรรมวิ่งคบเพลิง เพื่อรณรงค์ประชาสัมพันธ์การแข่งขันกีฬาแห่งชาติครั้งที่ 46 เจียงฮายเกมส์ ให้ประชาชนในอำเภอพญาเม็งรายได้รับรู้ความเคลื่อนไหวเกี่ยวกับการจัดการแข่งขันกีฬาแห่งชาติ ซึ่งจังหวัดเชียงรายได้เป็นเจ้าภาพในครั้งนี้ และได้ส่งมอบคบเพลิงให้กับตำบลหมู่บ้านต่าง ๆ ซึ่งจะให้ผู้นำชุมชนเป็นตัวแทนวิ่งในตำบลและหมู่บ้านของตนเอง และส่งมอบไปยังหมู่บ้านต่อไป รวมทั้งสิ้น 5 ตำบล 71 หมู่บ้าน โดยใช้เวลาการวิ่งทั้งสิ้น 10 วัน ก่อนที่จะอัญเชิญเพื่อใช้จุดในพิธีเปิดการแข่งขันกีฬาแห่งชาติ
พิธีเปิดการแข่งขันกีฬาแห่งชาติครั้งที่ 46 หรือ เจียงฮายเกมส์ เริ่มขึ้นเมื่อวันที่ 18 พฤศจิกายน พ.ศ. 2561 เวลา 17:30 น. มีการแสดงทั้งหมด 4 ชุด เริ่มต้นด้วยการแสดงชุดที่ 1 ชื่อว่า “จ้องมองล้านนา” ใช้นักแสดงเป็นนักศึกษาจากมหาวิทยาลัยราชภัฏเชียงราย กว่า 3,000 คน ที่ถือร่มและแสงไฟ โดยตลอดการแสดงมีการใช้เทคนิคแสงแปรอักษรและรูปภาพได้อย่างงดงาม จากนั้นตามด้วยขบวน “ป๋าเวณีเกียรติยศ” นำประธานในพิธีเปิด เดินเข้าสู่สนาม และการแสดงชุด “ลานล้านนา ชาติพันธุ์” ซึ่งใช้เทคนิคแสง พร้อมเครื่องแต่งกายชุดชาติพันธุ์ในจังหวัดเชียงรายที่ร่ายรำประกอบดนตรี


title: กีฬาแห่งชาติ ครั้งที่ 46

text: ตามด้วยขบวนพาเหรด นำคณะนักกีฬาจากทั้ง 77 จังหวัด เดินเข้าสู่สนามกีฬากลาง และได้ประกอบพิธีเปิดอย่างเป็นทางการ โดยมีพิธีชักธงชาติขึ้นสู่ยอดเสา ต่อจากนั้นผู้ว่าการกีฬาแห่งประเทศไทยได้กล่าวรายงานต่อรัฐมนตรีว่าการกระทรวงการท่องเที่ยวและกีฬา เสร็จแล้วได้มีการมอลโล่พร้อมใบประกาศเกียรติคุณให้กับผู้สนับสนุนสิทธิประโยชน์กลางของการกีฬาแห่งประเทศไทย จากนั้นได้มีการชักธงประจำการแข่งขันกีฬาแห่งชาติ และธงประจำจังหวัดเชียงรายขึ้นสู่ยอดเสา ต่อมานักกีฬาและผู้ฝึกสอนได้กล่าวคำปฏิญาณ


title: กีฬาแห่งชาติ ครั้งที่ 46

text: ทั้งนี้ก่อนการจุดไฟในกระถางคบเพลิง ยังมีการแสดงชุดที่ 3 ชื่อ “สมญานาม แดนไตรภูมิ” ซึ่งได้สื่อถึงการหลอมรวมความเป็นตัวตนแห่งผืนแผ่นดินล้านนา และความพร้อมเพรียงใจของลูกหลานชาวเชียงรายมอบเป็นอภินันทนา ต่อมาได้มีการจุดคบเพลิง ซึ่งจุดคบเพลิงโดยนาวาอากาศตรีหญิงบัวบาน ผามั่ง แล้วยังมีการแสดงชุด “ผืนผ้าใบแห่งชีวิต” ซึ่งประกอบไปด้วยนักร้อง อาทิเช่น อุเทน พรหมมินทร์, คนึงพิมพ์ ธนพิชชากรณ์, โสพิชา อังคะไวมงคล, สมศักดิ์ รินนายรักษ์, พิษณุ บุญยืน และณัฐวุฒิ ศรีหมอก มาร่วมในพิธีเปิดครั้งนี้ด้วย


title: กีฬาแห่งชาติ ครั้งที่ 46

text: พิธีปิดการแข่งขันกีฬาแห่งชาติครั้งที่ 46 หรือ เจียงฮายเกมส์ เริ่มขึ้นเมื่อวันที่ 28 พฤศจิกายน พ.ศ. 2561 เวลา 18:15 น. มีการแสดงทั้งหมด 2 ชุด และอีก 1 ชุดของเจ้าภาพการแข่งขันกีฬาแห่งชาติครั้งต่อไปที่จะจัดขึ้นในจังหวัดศรีสะเกษ โดยเมื่อวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา และประธานในพิธีมาถึงมีการแสดงชุดแรก คือ กี่ทอใจ ไหมเจียงฮาย นำโดยศิลปินแห่งชาติ แม่บัวเรียว รัตนมณีภรณ์ ได้แสดงการแสดงพื้นบ้านของชาวจังหวัดเชียงราย ต่อมาได้มีการเชิญธงจากตัวแทนนักกีฬาทั้งหมด 77 จังหวัดเข้าสู่สนาม ณัฐวุฒิ เรืองเวส รองผู้ว่าการการกีฬาแห่งประเทศไทย ฝ่ายกีฬาเป็นเลิศและวิทยาศาสตร์การกีฬา กล่าวรายงานวัตถุประสงค์ ประธานในพิธีกล่าวปิดการแข่งขัน ได้มีการชักธงชาติ, ธงการแข่งขันกีฬาแห่งชาติ และธงประจำจังหวัดเชียงรายลงจากเสา มีการแสดงชุดที่ 2 คือ สี่หู ห้าตา คานิว้าว พร้อมกับการดับไฟในกระถางคบเพลิงลง ณ ที่นี้มีการแสดงจากจังหวัดศรีสะเกษ ซึ่งจะเป็นเจ้าภาพในการแข่งขันกีฬาแห่งชาติใครั้งถัดไป


title: กีฬาแห่งชาติ ครั้งที่ 46

text:
สัญลักษณ์เจียงฮายเกมส์นั้นออกแบบโดย อุทัย จุฬาเพชร แก้ไขให้สมบูรณ์โดย เฉลิมชัย โฆษิตพิพัฒน์ โดยสัญลักษณ์สื่อถึงความภูมิใจที่ได้เป็นเจ้าภาพ โดยเอาสถาปัตยกรรม 3 แห่งที่สำคัญในจังหวัดเชียงราย ได้แก่ วัดร่องขุ่น, บ้านดำ และไร่เชิญตะวัน ทั้งหมดนี้เป็นสถานที่คนไทยทั้งประเทศรู้จักอย่างดี
คำสุข เป็นมาสคอตของการแข่งขันกีฬาแห่งชาติในครั้งนี้ โดยมีต้นแบบมาจากแมงสี่หูห้าตา เป็นสัตว์ในตำนานของจังหวัดเชียงราย ออกแบบโดย พจวรรณ พันธ์จินดา ศิลปินชาวเชียงราย โดยปกติตามตำนานเป็นสัตว์รักสงบ น่าเกรงขาม แต่ว่าในการแข่งขันครั้งนี้ได้เปลี่ยนแปลงให้เหมาะสมตามสังคมมากขึ้น
เหรียญรางวัลในการแข่งขันกีฬาแห่งชาติครั้งที่ 46 นั้น ออกแบบโดยเฉลิมชัย โฆษิตพิพัฒน์ ศิลปินแห่งชาติของจังหวัดเชียงราย ซึ่งมีลักษณะเป็นเอกลักษณ์เฉพาะตัว และไม่เหมือนใคร ปัจจุบันได้มีนักกีฬาบางส่วนได้นำเหรียญรางวัลมาขายในเว็ปไซต์ออนไลน์อย่าง kaidee.com ในราคาเริ่มตั้งแต่ 10,000 บาท จนถึง ณ เวลานี้พุ่งสูงแตะถึงราคา 300,000 บาท ก่อให้เกิดเสียงวิพากย์วิจารณ์ตามมาโดยผู้คนจากโลกโซเชียลตั้งข้อสังเกตว่า เหรียญรางวัลดังกล่าวถือเป็นเหรียญที่ได้รับมอบจากการเป็นนักกีฬา ต้องใช้หยาดเหงื่อแรงกายทุ่มเทฝึกซ้อมกว่าจะชนะเลิศติด 1 ใน 3 ที่จะได้คว้าเหรียญทอง เงิน และทองแดง ซึ่งไม่สมควรนำเหรียญมาขายต่อแบบนี้ แต่บางส่วนก็กล่าวว่าเป็นสิทธิส่วนบุคคลของนักกีฬาที่จะขายได้เพราะได้มาจากฝีมือตัวเอง และไม่มีประกาศห้ามไม่ให้ขายเหรียญ


title: แขวงชิโมะเงียว

text: แขวงชิโมะเงียว () เป็นหนึ่งใน 11 แขวงการปกครองในนครเกียวโต จังหวัดเกียวโต เป็นที่ตั้งของสถานีรถไฟเกียวโต เกียวโตทาวเวอร์ และวัดนิชิฮงงัน


title: โซยุซ เอ็มเอส-05

text: โซยุซ เอ็มเอส-05 เป็นโครงการอวกาศของโซยุซที่เปิดตัวขึ้นเมื่อวันที่ 28 กรกฏาคม พ.ศ. 2560 โดยเป็นการส่งลูกเรือ 3 คนที่มาจากโครงการเอ็กแพรนชัน 52 เพื่อส่งขึ้นไปยังสถานีอวกาศนานาชาติ เอ็มเอส-05 เป็นโครงการอวกาศโซยุซครั้งที่ 134 มีผู้บัญชาการชาวรัสเซีย และวิศวกรชาวอเมริกา และอิตาลีในเที่ยวบินนี้ เที่ยวบินนี้กลับมาบนโลกเมื่อวันที่ 14 ธันวาคม พ.ศ. 2560 โดยใช้เวลาอยู่ในวงโคจร 139 วัน


title: ภัทรานิษฐ์ คำกำพุด

text:
ภัทรานิษฐ์ คำกำพุด
ชื่อเล่น ไหมแพร นักแสดงชาวไทย (เกิดวันที่ 1 ตุลาคม พ.ศ. 2538) ภูมิลำเนา จังหวัดนครราชสีมา การศึกษา มหาวิทยาลัยหอการค้าไทย คณะบริหารธุรกิจ เริ่มเข้าวงการบันเทิง ประะกวดเวที มิสแกรนด์ไทยแลนด์ 2016 ต่อมา ปัจจุบันเป็นนักแสดงสังกัด ช่อง 7 มีงานละครเรื่องแรก หวานใจนายหุ่นยนต์ จนมีผลงานละครต่อเนื่อง


title: กีฬามวยสากลสมัครเล่นในโอลิมปิกฤดูร้อน 1924

text: ในการแข่งขันมวยสากลสมัครเล่นในกีฬาโอลิมปิก พ.ศ. 2467 ที่ปารีส มีการแข่งขันทั้งหมด 8 รุ่น ระหว่าง 15-28 ก.ค. พ.ศ. 2467


text: มีนักมวยสากลสมัครเล่นจำนวน 181 คนจาก 27 ชาติเข้าแข่งขันในปารีสเกมส์:


title: วีวาลาวีดา

text: วีวาลาวีดา (, ) เป็นเพลงโดยวงดนตรีร็อกชาวอังกฤษโคลด์เพลย์ และออกมาพร้อมกับอัลบั้มที่สี่ของวง ""วีวาลาวีดาออร์เดธแอนด์ออลฮิสเฟรนส์"" เพลงนี้ถูกเขียนสมาชิกทั้งหมดในวงสำหรับอัลบั้มนี้ เพลงนี้มีเนื้อหาต่อกับเพลงถัดไปในอัลบั้ม "Violet Hill" ชื่อเพลง "วีวาลาวีดา" มาจากประโยคภาษาสเปน "บิบาลาบิดา" แปลว่า "ใช้ชีวิต" เพลงนี้เป็นหนึ่งในเพลงดังของโคลด์เพลย์


title: วีวาลาวีดา

text: เนื้อเพลงของเพลงนี้ประกอบด้วยเรื่องราวทางประวัติศาสตร์ที่อ้างอิงตามศาสนาคริสต์ เพลงนี้ประกอบด้วยท่อนที่ซ้ำกัน ซึ่งมีเสียงเปียโนที่สร้างแบบดิจิตอล และมีชั้นอื่น ๆ ค่อย ๆ เพิ่มขึ้นเมื่อเพลงเริ่มดำเนินไปเรื่อย ๆ


title: วีวาลาวีดา

text: เพลงนี้ออกมาเมื่อ 13 มิถุนายน 2008 เป็นซิงเกิลในอัลบั้ม เพลงนี้ได้ประสบความสำเร็จในการขายอย่างมาก โดยเพลงนี้ขึ้นเป็นที่หนึ่งในชาร์ตซิงเกิลแห่งสหราชอาณาจักรและบิลบอร์ดฮอต 100 ทำให้เป็นเพลงที่มียอดขายมากที่สุดของวงทั้งในสหราชอาณาจักรและสหรัฐอเมริกา เพลงนี้ได้ชนะการแข่งขันรางวัลแกรมมี สาขาเพลงแห่งปีในครั้งที่ 51 ปี 2009 และเป็นเพลงที่หกที่มีจำนวนดาวน์โหลดแบบจ่ายเงินในสหรัฐอเมริกาถึงสี่ล้านคน และมียอดขายมากกว่า 7.1 ล้านดาวน์โหลดทั่วโลก และมากกว่า 6 ล้านในสหรัฐอเมริกา


title: ประวัติศาสตร์ของเม็กซิโก (ภาพจิตรกรรมฝาผนัง)

text: ประวัติศาสตร์ของเม็กซิโก () เป็นจิตรกรรมฝาผนังอยู่ที่บันไดของพระราชวังแห่งชาติในเม็กซิโกซิตี้ ถูกวาดขึ้นระหว่างปี 1929 และ 1935 โดย ดิเอโก ริเวร่า เรื่องของจิตรกรรมฝาผนังเป็นประวัติศาสตร์ของเม็กซิโกตั้งแต่สมัยโบราณจนถึงปัจจุบัน มีภาพการต่อสู้จำนวนมากของชาวเม็กซิกันกับสเปน, ฝรั่งเศส, และเผด็จการที่ควบคุมประเทศที่แตกต่างกันในประวัติศาสตร์ และถูกบูรณะในปี 2009 ในโอกาสของการจัดทำ Bicentenario de la Independencia de México และ Centenario de la Revolución Mexicana ในปี 2010


title: พิซิฟ

text: Pixiv () เป็นชุมชนออนไลน์ ดำเนินการโดย Pixiv Inc. สำหรับงานศิลปะ เปิดตัวเบต้าแรกในวันที่ 10 กันยายน 2007 โดย Takahiro Kamitani ปัจจุบัน Pixiv มีสำนักงานใหญ่อยู่ใน Sendagaya, ชิบูยะ, โตเกียว, ประเทศญี่ปุ่น เมื่อเดือนกันยายน 2016 เว็บไซต์นี้ประกอบด้วยผู้ใช้มากกว่า 20 ล้านคน และภาพมากกว่า 43 ล้านภาพ และมีการดูมากกว่า 3.7 พันล้านคนในแต่ละเดือน


title: ฤดูพายุไซโคลนแปซิฟิกใต้ พ.ศ. 2561–2562

text: ฤดูพายุไซโคลนแปซิฟิกใต้ พ.ศ. 2561–62 เป็นช่วงฤดูที่มีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2561 ไปจนถึง 30 เมษายน พ.ศ. 2562 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2561 ถึง 30 มิถุนายน พ.ศ. 2562 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค (RSMC) ในนาดี, ฟิจิ และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์ร่วมการเตือนภัยไต้ฝุ่น (JTWC) โดยกองทัพสหรัฐอเมริกา ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน


title: ฤดูพายุไซโคลนแปซิฟิกใต้ พ.ศ. 2561–2562

text: RSMC นาดี จะออกการเตือนภัยโดยแนบหมายเลข และตัวอักษร F ต่อท้ายให้กับพื้นที่ความแปรปรวนของอากาศ แม้ว่าจะย้ายมาจากนอกแอ่งก็ตาม ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย


title: ฤดูพายุไซโคลนแปซิฟิกใต้ พ.ศ. 2561–2562

text: RSMC นาดี, ศูนย์เตือนภัยพายุหมุนเขตร้อนในเวลลิงตัน, บริสเบน ทั้งหมดจะใช้มาตราความรุนแรงพายุหมุนเขตร้อนของออสเตรเลีย และใช้การประมาณการความเร็วลมในช่วงสิบนาที ขณะที่ JTWC ใช้การประมาณการลมใน 1 นาที และใช้มาตราเฮอร์ริเคนแซฟเฟอร์–ซิมป์สัน (SSHWS)


title: ฤดูพายุไซโคลนแปซิฟิกใต้ พ.ศ. 2561–2562

text: การแปรปรวนของลมในเขตร้อนก่อตัวขึ้นในภูมิภาคออสเตรเลีย และระบบได้ข้ามเข้าสู่แอ่งแปซิฟิกใต้ในวันที่ 26 กันยายน พร้อมทั้งทวีกำลังแรงขึ้น และถูกจัดให้เป็นพายุดีเปรสชันเขตร้อน 01F โดย RSMC นันจี ต่อมาพายุดีเปรสชันได้ทวีกำลังแรงขึ้นเป็นพายุไซโคลน และได้รับชื่อว่า "ลีอูอา" ("Liua")


title: ฤดูพายุไซโคลนแปซิฟิกใต้ พ.ศ. 2561–2562

text: ลีอูอาเป็นพายุไซโคลนที่ก่อตัวเร็วที่สุดและได้รับชื่อในแอ่งแปซิฟิกใต้ นับตั้งแต่พายุไซโคลนลูซี ในฤดูกาล 2540ภายในมหาสมุทรแปซิฟิกใต้ พายุดีเปรสชันเขตร้อน ซึ่งใช้เกณฑ์ว่าต้องมีความเร็วลมมากกว่า 65 กม./ชม. (40 ไมล์/ชม.) และมันจะต้องมีพายุเกิดขึ้นอย่างน้อยครึ่งหนึ่งจากจุดศูนย์กลาง และพายุดีเปรสชันเขตร้อนซึ่งเป็นความรุนแรงประเภทหนึ่งของพายุหมุนเขตร้อน ที่อยู่ระหว่างเส้นศูนย์สูตร ถึง 25°ใต้ และระหว่าง 160°ตะวันออก ถึง 120°ตะวันตก จะได้รับการตั้งชื่อโดย RSMC นันจี ส่วนพายุดีเปรสชันเขตร้อนที่อยู่ทางใต้ของ 25°ใต้ และระหว่าง 160°ตะวันออก ถึง 120°ตะวันตก จะได้รับชื่อที่เชื่อมโยงกับ RSMC นันจี โดยศูนย์เตือนพายุหมุนเขตร้อนเวลลิงตัน หากพายุหมุนเขตร้อนเคลื่อนออกจากแอ่ง เข้าสู่ภูมิภาคออสเตรเลียหรือในทางกลับกัน มันจะคงชื่อเดิมไว้


title: ฤดูพายุไซโคลนแปซิฟิกใต้ พ.ศ. 2561–2562

text: ตารางนี้แสดงพายุทั้งหมดที่ก่อมหาสมุทรแปซิฟิกใต้ ถึงทางตะวันออกของเส้นเมริเดียนที่ 160°ตะวันออก ในฤดูกาล 2561–62 ซึ่งจะใช้มาตราความรุนแรงพายุหมุนเขตร้อนของออสเตรเลีย ซึ่งในตารางจะแสดงช่วงเวลา, ชื่อ, พื้นที่ผลกระทบ, ผู้เสียชีวิต, และความเสียหาย ซึ่งข้อมูลทั้งหมดมาจาก RSMC นันจี และ/หรือ ศูนย์เตือนภัยพายุหมุนเขตร้อนในเวลลิงตัน, และความเสียหายทั้งหมดใช้ค่าเงินดอลลาร์สหรัฐ ปี ค.ศ. 2018


title: โวเอซ

text: Voez (มักจะเขียนเป็น VOEZ) เป็นวิดีโอเกมดนตรี พัฒนาโดย Rayark Inc. เริ่มปล่อยเกมออกมาครั้งแรกในเดือนพฤษภาคม ปี 2016 สำหรับอุปกรณ์ไอโอเอสและแอนดรอยด์ในอาทิตย์ถัดมา และมีการประกาศว่าจะทำลงนินเทนโดสวิตช์โดย Flyhigh Works ผู้เผยแพร่เกมของญี่ปุ่น และวางขายเมื่อเดือนมีนาคมปี 2017 ทั่วโลก


title: โวเอซ

text: 3 วันหลังจากการเปิดตัวเกม Rayark  แจ้งว่ามีผู้ดาวน์โหลดแอปมากกว่า 3 ล้านครั้งโดยมีผู้เล่นที่เล่นรายวัน 900,000 คน


title: โวเอซ

text: VOEZ ได้รับการวิจารณ์เป็นบวกเป็นส่วนใหญ่ เว็บไซต์เกมสมาร์ทโฟน TouchArcade ให้คะแนน 4.5 ดาวกล่าวว่า "เกมส่องสว่างเพราะวิธีที่กลไกหลักที่ดี" เว็บไซต์เกม Zebo ได้ให้คะแนน 4.5 ดาวซึ่งเป็นการยกย่องภาพลักษณ์ของเกมและมีผลกระทบจากประสบการณ์ของผู้เล่นอย่างไรโดยบอกว่า "เกมนี้ยังสะอาดและคมชัด นอกจากนี้ยังมีความรู้สึกที่แท้จริงของพลังงานในทุก ๆ ครั้งที่คอลัมน์เคลื่อนที่"


title: โวเอซ

text: ในรุ่นนิทเทนโด Ryan Craddock ของ Nintendo Life ให้เกม "ดี" 8 จาก 10 เรียกมันว่า "เกมดนตรีที่สวยงาม ... ที่ทำให้คุณต้องการกลับไปเล่นอีก" อย่างไรก็ตามเขาได้วิพากษ์วิจารณ์ลักษณะ "ซ้ำ ๆ " ของเพลงในขณะที่ระบุว่าคุณภาพของเสียงสามารถจะดีขึ้นได้


title: โวเอซ

text: วิจารณ์ของเกมใน iOS / Android จำนวนมากได้รัวิจารณ์ตามความต้องการของเกมที่ "ออนไลน์ตลอดเวลา" ซึ่งผู้ใช้ต้องเชื่อมต่อกับอินเทอร์เน็ตเพื่อเล่นเกม ผู้วิจารณ์ระบุว่าจะเล่นได้ยากขณะกำลังเคลื่อนที่


title: โวเอซ

text: ในระหว่างการนำเสนอในเดือนธันวาคมปี 2017 Flyhigh Works ยืนยันว่าภาคพอร์ต Nintendo Switch ได้รับการดาวน์โหลดแล้ว 50,000 ครั้งทั่วโลก


title: ไซตัส

text: Cytus เป็นวิดีโอเกมดนตรี พัฒนาโดย Rayark Games ซึ่งเป็นผู้พัฒนาเกมอิสระในไต้หวัน เกมนี้เปิดตัวครั้งแรกบนแพลตฟอร์ม iOS เมื่อวันที่ 12 มกราคม 2012 จากนั้นเกมนี้ก็ได้รับการเผยแพร่บน Android ในวันที่ 7 สิงหาคม 2012 สำหรับ PlayStation Vita และ PlayStation Mobile ในชื่อ Cytus: Lambda เผยแพร่เมื่อวันที่ 26 มิถุนายน 2013รุ่นอาเขตชื่อ Cytus: Omega ในการทำงานร่วมกันกับ Capcom ได้รับการเปิดตัวในงาน Japan Amusement Expo ในเดือนกุมภาพันธ์ปี 2015 และทดสอบในเดือนกรกฎาคม 2015.


title: พายุหมุนเขตร้อนในแอตแลนติกใต้

text: พายุหมุนเขตร้อนในแอตแลนติกใต้ เป็นเหตุการณ์ลมฟ้าอากาศที่ปรากฎไม่บ่อยครั้งภายในซีกโลกใต้ เนื่องจากลมเฉือนที่มีกำลังแรงรบกวนการก่อตัวของพายุหมุน ทั้งยังขาดแคลนลมฟ้าอากาศแปรปรวน (Weather disturbances) ที่เหมาะสมสำหรับการก่อตัวภายในมหาสมุทรแอตแลนติกตอนใต้ด้วย ทำให้ระบบพายุหมุนเขตร้อนที่มีความรุนแรงนั้นหาพบได้ยากมาก และพายุเฮอร์ริเคนกาตารีนาในปี พ.ศ. 2547 ก็เป็นพายุเฮอร์ริเคนเพียงลูกเดียวที่บันทึกได้ในประวัติศาสตร์ของฤดูพายุเฮอร์ริเคนแอตแลนติก พายุในแอตแลนติกใต้มีการก่อตัวขึ้นได้ตลอดทั้งปี โดยช่วงที่มีอัตราสูงที่สุดจะอยู่ระหว่างเดือนพฤศจิกายนถึงเดือนพฤษภาคม นับตั้งแต่ พ.ศ. 2554 ศูนย์อุทกศาสตร์ กองทัพเรือบราซิล ได้ริเริ่มการตั้งชื่อให้กับพายุหมุนเขตร้อนและกึ่งเขตร้อน ที่อยู่ในด้านตะวันตกของแอ่งใกล้กับประเทศบราซิล โดยจะตั้งชื่อเมื่อพายุดังกล่าวมีความเร็วลมต่อเนื่องอย่างน้อย 65 กม./ชม. ซึ่งเป็นความเร็วลมระดับต่ำสุดสำหรับการแปรปรวน ที่ถูกนิยามกำหนดให้เป็นพายุโซนร้อนในแอ่งแอตแลนติกเหนือ โดยรายชื่อด้านล่างนี้เป็นพายุหมุนเขตร้อนและพายุหมุนกึ่งเขตร้อนที่มีชื่อเสียงในแอตแลนติกใต้


title: พายุหมุนเขตร้อนในแอตแลนติกใต้

text: ช่วงก่อนเดือนเมษายน พ.ศ. 2534 เราคิดว่าพายุหมุนเขตร้อนนั้นไม่สามารถก่อตัวขึ้นภายในมหาสมุทรแอตแลนติกใต้ได้ เนื่องจากลมเฉือนแนวตั้งที่มีกำลังแรงมากในบรรยากาศชั้นโทรโพสเฟียร์นั้นเป็นตัวยับยั้ง ร่องความกดอากาศต่ำที่เลื่อนต่ำลงมาหนึ่งถึงสององศาทางใต้จากเส้นศูนย์สูตร ก็ไม่ได้ห่างจากเส้นศูนย์สูตรจนจะทำให้แรงคอริออลิสช่วยเหลือให้เกิดการก่อตัวได้ อีกทั้งอุณหภูมิน้ำทะเลในเขตร้อนของมหาสมุทรแอตแลนติกตอนใต้ก็เย็นเกินกว่าในเขตร้อนของมหาสมุทรแอตแลนติกเหนือเกินไป


title: พายุหมุนเขตร้อนในแอตแลนติกใต้

text: ในช่วงเดือนเมษายน พ.ศ. 2534 การยืนยันเหล่านี้ได้รับการพิสูจน์แล้วว่าไม่ถูกต้อง เมื่อศูนย์เฮอร์ริเคนแห่งชาติของสหรัฐ ได้รายงานว่ามีพายุหมุนเขตร้อนก่อตัวขึ้นในมหาสมุทรแปซิฟิกใต้ด้านตะวันออก ในปีต่อ ๆ มา มีระบบพายุบางลูกที่มีการสงสัยว่ามันมีลักษณะบางอย่างที่ต้องจัดให้มันเป็นพายุหมุนเขตร้อน เช่น ระบบพายุในเดือนมีนาคม พ.ศ. 2537 และเดือนมกราคม พ.ศ. 2547 ในช่วงเดือนมีนาคม พ.ศ. 2547 มีพายุหมุนนอกเขตร้อนก่อตัวขึ้นแล้วเปลี่ยนผ่านมาเป็นพายุหมุนเขตร้อน จากนั้นได้พัดขึ้นฝั่งประเทศบราซิล ซึ่งมีความรุนแรงเป็นถึงพายุเฮอร์ริเคนระดับ 2 ตามมาตราเฮอร์ริเคนแซฟเฟอร์–ซิมป์สัน ในขณะที่พายุดังกล่าวกำลังเป็นภัยคุกคามต่อรัฐซานตากาตารีนาของประเทศบราซิลอยู่นั้น หนังสือพิมพ์ได้เรียกพายุนี้ในพัดหัวข่าวว่า "Furacão Catarina" ซึ่งหมายถึง พายุเฮอร์ริเคนกาตารีนา ("Furacão" แปลว่า พายุเฮอร์ริเคน และ "Catarina" ที่เป็นชื่อของรัฐกาตารีนา หมายความถึง พายุเฮอร์ริเคนที่กำลังคุกคาม(รัฐ)กาตารีนา) หลังจากนั้นสื่อสากลก็ได้ติดตามระบบพายุดังกล่าวและเรียกพายุดังกล่าวว่า "Hurricane Catarina" ชื่อนี้จึงได้รับการรับรองอย่างเป็นทางการ


title: พายุหมุนเขตร้อนในแอตแลนติกใต้

text: ในการประชุมเชิงปฏิบัติการสากลครั้งที่หกขององค์การอุตุนิยมวิทยาโลกในเรื่องพายุหมุนเขตร้อน (IWTC-VI) เมื่อปี พ.ศ. 2549 มีการตั้งคำถามว่ามีพายุหมุนเขตร้อนหรือนอกเขตร้อนก่อตัวขึ้นภายในแอตแลนติกใต้ก่อนพายุกาตารีนาหรือไม่ พบว่าระบบพายุที่อาจเกิดขึ้นจริงนั้น ก่อตัวขึ้นในเดือนมกราคม พ.ศ. 2513, มีนาคม พ.ศ. 2537, มกราคม พ.ศ. 2547, มีนาคม พ.ศ. 2547, พฤษภาคม พ.ศ. 2547, กุมภาพันธ์ พ.ศ. 2549 และมีนาคม พ.ศ. 2549 และมีข้อเสนอแนะว่าควรพยายามค้นหาระบบพายุผ่านทางภาพถ่ายดาวเทียมและข้อมูลใจความสำคัญ อย่างไรก็ตาม มีการตั้งข้อสังเกตว่าความพยายามนี้อาจมีอุปสรรค เนื่องจากขาดภาพถ่ายดาวเทียมเหนือแอ่งนี้ในช่วงก่อนปี พ.ศ. 2509 การศึกษาได้รับการดำเนินการและถูกเผยแพร่ในปี พ.ศ. 2555 ซึ่งสรุปว่ามีพายุหมุนกึ่งเขตร้อนในแอตแลนติกใต้จำนวน 63 ลูก ระหว่าง พ.ศ. 2500 ถึง 2550 ในเดือนมกราคม พ.ศ. 2552 มีพายุกึ่งโซนร้อนก่อตัวขึ้นภายในแอ่ง และในเดือนมีนาคม พ.ศ. 2553 ก็มีพายุโซนร้อนก่อตัวขึ้น และได้รับชื่อว่า อะนีตา โดยศูนย์ลมฟ้าอากาศเอกชนและสาธารณะบราซิล ในปี พ.ศ. 2554 ศูนย์อุทกศาสตร์ กองทัพเรือบราซิลได้ริเริ่มการกำหนดชื่อให้กับพายุหมุนเขตร้อนและกึ่งเขตร้อน ที่ก่อตัวภายในพื้นที่รับผิดชอบไปจนถึงด้านตะวันตกของเส้นเมริเดียนที่ 20 องศาตะวันตก เมื่อพายุมีความเร็วลมต่อเนื่องอย่างน้อย 65 กม./ชม.


title: พายุหมุนเขตร้อนในแอตแลนติกใต้

text: ชื่อต่อไปนี้เป็นชื่อที่เผยแพร่โดยศูนย์อุทกศาสตร์ กองทัพเรือบราซิล และใช้เป็นชื่อพายุที่ก่อตัวภายในพื้นที่ทางตะวันตกของเส้นเมริเดียนที่ 20 องศาตะวันตก ทางใต้ของเส้นศูนย์สูตรภายในมหาสมุทรแอตแลนติกใต้ ถูกเผยแพร่ครั้งแรกในปี 2554 รายชื่อถูกขยายจากสิบชื่อเป็นสิบห้าชื่อในปี 2561 โดยชื่อจะเรียงตามลำดับตัวอักษร และใช้ต่อเนื่องกันไปโดยไม่คำนึงถึงปี ซึ่งชื่อของพายุหมุนเขตร้อนหรือกึ่งเขตร้อนที่มีนัยสำคัญจะถูกถอนออก


title: พายุหมุนเขตร้อนในแอตแลนติกใต้

text: ชื่อ "กังบี" (Kamby) ถูกแทนที่ด้วย "กูรูมี" (Kurumí) ในปี 2561 โดยยังไม่ได้ใช้งาน


title: พายุหมุนเขตร้อนในแอตแลนติกใต้

text:
พายุหมุนเขตร้อนและกึ่งเขตร้อนจำนวน 77 ลูก ถูกบันทึกไว้ในมหาสมุทรแอตแลนติกใต้ นับตั้งแต่ พ.ศ. 2500 ซึ่งคล้ายกับฤดูพายุหมุนเขตร้อนในซีกโลกใต้ส่วนใหญ่ ที่พายุมักก่อตัวในระหว่างเดือนพฤษจิกายน ถึง พฤษภาคม
จำนวนพายุแบ่งตามเดือน


title: พายุหมุนเขตร้อนในแอตแลนติกใต้

text: จำนวนพายุแบ่งตามทศวรรษ


title: อิม นา-ย็อน

text: อิม นา-ย็อน (เกาหลี: 임나연; เกิด 22 กันยายน 1995) เป็นที่รู้จักในชื่อ นา-ย็อน เป็นนักร้องเคป็อปและนักแสดงหญิงชาวเกาหลีใต้ ทั้งเป็นสมาชิกทไวซ์ (Twice) กลุ่มดนตรีหญิงซึ่งบริษัทเจวายพีเอนเตอร์เทนเมนต์ (JYP Entertainment) จัดตั้งขึ้นในเกาหลีใต้เมื่อปี 2015 ผ่านรายการรีแอลลิตีโชว์ชื่อ "ซิกซ์ทีน" (Sixteen)


title: อิม นา-ย็อน

text: อิม นา-ย็อน เกิดเมื่อวันที่ 22 กันยายน ค.ศ. 1995 ที่เขตคังดง กรุงโซล ประเทศเกาหลีใต้


title: อิม นา-ย็อน

text: ในวันที่ 15 กันยายน ค.ศ. 2010 นาย็อนเข้ารับการคัดเลือกนักแสดงปลายเปิดครั้งที่ 7 ของบริษัทเจวายพีเอนเตอร์เทนเมนต์ และได้เป็นนักแสดงฝึกหัดของบริษัท ครั้นปีค.ศ. 2013 เธอได้รับเลือกเป็นสมาชิกของซิกซ์มิกซ์ (6mix) กลุ่มดนตรีที่ล้มเลิกไปก่อนจะได้เปิดตัวจริงๆ ห้าปีต่อมาหลังจากที่เป็นเด็กฝึกหัดของบริษัทนาย็อนได้เดบิวต์เป็นสมาชิกของเกริ์ลกรุปทไวซ์ในปีค.ศ. 2015


title: พีรวิชญ์ อรรถชิตสถาพร

text: พีรวิชญ์ อรรถชิตสถาพร (เกิด 5 มีนาคม พ.ศ. 2541) ชื่อเล่น มีน เป็นนักแสดงและนายแบบชาวไทย มีนมีผลงานที่เป็นที่รู้จักจากละครซีรีส์ "บังเอิญรัก Love By Chance Series"


title: ยุทธการที่แม่น้ำกราไนคัส

text: ยุทธการที่แม่น้ำกราไนคัส เกิดขึ้นในเดือนพฤษภาคม 334 ปีก่อนคริสตกาล เป็นการสู้รบระหว่างพระเจ้าอเล็กซานเดอร์มหาราชแห่งราชอาณาจักรมาเกโดนีอากับเซแทร็ปของจักรวรรดิอะคีเมนิด ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ที่ริมฝั่งแม่น้ำบิกาชายี ประเทศตุรกีในปัจจุบัน


title: ยุทธการที่แม่น้ำกราไนคัส

text: หลังการสวรรคตของพีลิปโปสที่ 2 แห่งมาเกโดนีอา ได้เกิดความปั่นป่วนทั่วราชอาณาจักรมาเกโดนีอา พระเจ้าอเล็กซานเดอร์มหาราช กษัตริย์องค์ต่อมาได้ทำการปราบปรามกบฏต่าง ๆ ในปี 334 ก่อนคริสตกาล พระองค์ยกทัพข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) เพื่อทำศึกกับจักรวรรดิอะคีเมนิด ในขณะเดียวกันทัพเปอร์เซียได้รวมพลที่เมืองซีเลีย เมมนอน ผู้บัญชาการชาวกรีกของฝ่ายเปอร์เซียเสนอให้ใช้วิธีสกอชท์เอิร์ธเพื่อตัดเสบียงทัพมาซิดอน แต่เซแทร็ปเปอร์เซียหลายคนปฏิเสธแล้วเลือกยกทัพไปที่แม่น้ำกราไนคัสเพื่อสกัดทัพมาซิดอนไม่ให้เข้าสู่อานาโตเลีย ตามบันทึกของแอร์เรียน นักประวัติศาสตร์ชาวกรีก ทั้งสองฝ่ายประจัญหน้ากันในวันที่ 3 ของเดือนพฤษภาคม อเล็กซานเดอร์จัดทัพให้ทหารราบหนักอยู่ตรงกลาง โดยพระองค์คุมกองทหารม้าฝั่งขวาและแม่ทัพพาร์มีเนียนคุมฝั่งซ้าย ด้านทัพเปอร์เซียจัดทัพให้ทหารม้าอยู่ด้านหน้า โดยมีทหารรับจ้างชาวกรีกอยู่ด้านหลัง


title: ยุทธการที่แม่น้ำกราไนคัส

text: การสู้รบเริ่มขึ้นเมื่ออเล็กซานเดอร์นำทหารม้าข้ามแม่น้ำ โดยทัพเปอร์เซียตอบโต้ด้วยธนูและหอกซัด การต่อสู้เปลี่ยนเป็นการรบระยะประชิดเมื่อทัพมาซิดอนขึ้นฝั่ง ไดโอโดรัส ซิคัวรัสบันทึกว่าอเล็กซานเดอร์ฆ่าโรซาเซส แม่ทัพเปอร์เซียหลังถูกโรซาเซสใช้ดาบฟันเข้าที่ศีรษะจนหมวกแตก ฝ่ายเปอร์เซียตัดสินใจถอนทัพหลังทหารม้าและทหารราบมาซิดอนที่จัดเป็นรูปขบวนแฟแลงซ์บุกผ่านทหารม้าฝ่ายตนแล้วเข้าโจมตีทหารรับจ้างกรีกที่อยู่ด้านหลัง หลังฝ่ายเปอร์เซียถอนทัพ ทหารรับจ้างกรีกพยายามเจรจากับอเล็กซานเดอร์แต่ไม่สำเร็จ ทหารส่วนใหญ่ถูกฆ่าและส่งไปเป็นทาสในมาเกโดนีอา


title: ยุทธการที่แม่น้ำกราไนคัส

text: หลังยุทธการครั้งนี้ อเล็กซานเดอร์เดินทัพผ่านอานาโตเลียโดยมีการต่อต้านเพียงเล็กน้อย พระองค์ยึดไมเลตัสและแฮลิคาร์แนสซัส ก่อนจะปะทะกับทัพเปอร์เซียที่นำโดยพระเจ้าดาไรอัสที่ 3 ในยุทธการที่อิสซัสในปีต่อมา


title: จังหวัดซูลาเวซีใต้

text: จังหวัดซูลาเวซีใต้ (; ) เป็นจังหวัดในคาบสมุทรใต้ของเกาะซูลาเวซี หมู่เกาะเซลายาร์ซึ่งอยู่ทางใต้ของซูลาเวซีก็เป็นส่วนหนึ่งของจังหวัดนี้ด้วย จังหวัดนี้ติดกับจังหวัดซูลาเวซีกลางและจังหวัดซูลาเวซีตะวันตกทางทิศเหนือ ติดกับอ่าวโบเนและจังหวัดซูลาเวซีตะวันออกเฉียงใต้ทางทิศตะวันออก ติดกับช่องแคบมากัซซาร์ทางทิศตะวันตก และติดกับทะเลโฟลเร็ซทางทิศใต้


title: จังหวัดซูลาเวซีใต้

text: จากข้อมูลสำมะโนประชากรปี ค.ศ. 2010 มีประชากร 8,032,551 คน ทำให้จังหวัดนี้เป็นจังหวัดที่มีประชากรมากที่สุดบนเกาะ (ร้อยละ 46 ของจำนวนประชากรของเกาะซูลาเวซี) และเป็นจังหวัดที่มีประชากรมากสุดอันดับ 6 ของอินโดนีเซีย จากการคาดคะเตประชากรในปี 2015 คาดว่ามีประชากรเพิ่มขึ้นเป็น 8.52 คน กลุ่มชาติพันธุ์ส่วนใหญ่ของจังหวัดซูลาเวซีใต้คือ ชาวบูกิส ชาวมากัซซาร์ ชาวโตราจา และชาวมันดาร์ เศรษฐกิจของจังหวัดขึ้นอยู่กับเกษตรกรรม การจับปลา และเหมืองทอง แมกนีเซียม เหล็ก และแร่อื่น ๆ เป็นหลัก เรือปีนีซียังคงใช้กันอย่างแพร่หลายในหมู่ชาวบูกิสและมากัซซาร์ โดยส่วนใหญ่ใช้สำหรับการคมนาคมสั้น ๆ บรรทุกของ และจับปลาในหมู่เกาะของอินโดนีเซีย


title: จังหวัดซูลาเวซีใต้

text: ในยุคทองของการค้าเครื่องเทศระหว่างศตวรรษที่ 15 ถึง 19 จังหวัดซูลาเวซีใต้ถือเป็นประตูทางเข้าสู่หมู่เกาะโมลุกกะ ยังมีอาณาจักรเล็ก ๆ รวมถึงสองอาณาจักรที่โดดเด่นอย่าง อาณาจักรโกวา ใกล้กับมากัซซาร์ และอาณาจักรบูกิสที่ตั้งอยู่ในโบเน เมื่อบริษัทอินเดียตะวันออกของเนเธอร์แลนด์ (VOC) เริ่มดำเนินงานในภูมิภาคนี้ในศตวรรษที่ 15 ต่อมาบริษัทได้มีความสัมพันธ์กับเจ้าชายบูกิส พระนาม อารุง ปาลักกา พวกเขามีชัยเหนืออาณาจักรโกวา กษัตริย์แห่งโกวา สุลต่านฮาซานุดดิน ให้เซ็นสนธิสัญญาเพื่อเป็นการลดอำนาจของบุนกายา โกวา


title: คานิ ไซโซ

text: คานิ ไซโซ (可児才蔵,ค.ศ.1554 - ค.ศ.1613) มีอีกชื่อหนึ่งว่า คานิ โยชินากะ (可児吉長) เป็นขุนศึกชาวญี่ปุ่นในช่วงสงครามเซ็นโกคุและมีผลงานเด่นในศึกเซกิงาฮาระ โดยเขาสามารถสังหารขุนพลฝ่ายมิสึนะริได้มากถึง 17 คน


title: คานิ ไซโซ

text: คานิ ไซโซ เกิดที่แคว้นมิโนะ เขาไม่มีพ่อ แต่มีพี่ชาย 1 คน ชื่อ ซากาเบย์ ตอนเขามีอายุได้ 13 ปี เข้ารับใช้ไซโตะ ทัตสึโอกิ แต่ไซโซได้แปรพักตร์มาอยู่กับตระกูลโอดะ


title: คานิ ไซโซ

text: ไซโซมีทักษะในการรบด้วยหอก และที่น่าแปลกคือเขาจะคาบใบไผ่ออกศึกทุกครั้ง จนได้ฉายาว่า ไซโซคนใบไผ่ (笹の才蔵, "Sasa no Saizō")


title: คานิ ไซโซ

text: เมื่อสิ้นบุญของโนบุนากะและฮิเดโยชิ เขาได้รับใช้ตระกูลโทกุงาวะ โดยได้เป็นทหารในบังคับบัญชาของฟุกุชิมะ มาซาโนริ และไซโซเสียชีวิตที่แคว้นฮิโรชิมะด้วยอายุ 59 ปี


title: พรรคไทรักธรรม

text: พรรคไทรักธรรม (, ชื่อย่อ: ท.ธ. ชื่อย่อภาษาอังกฤษ: T.T.) หรือชื่อเดิม พรรคไทยรักธรรม พรรคการเมืองไทยที่ก่อตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ เป็นลำดับที่ ๑๒/๒๕๕๖ เมื่อวันที่ 16 สิงหาคม พ.ศ. 2556 มีนาย นราวิชญ์ ซะยะ ซึ่งในเวลาต่อมาเปลี่ยนชื่อเป็น พีระวิทย์ เรื่องลือดลภาค และ นายพักรูดิน วายาโยะ เป็นหัวหน้าพรรคและเลขาธิการพรรคคนแรก


title: พรรคไทรักธรรม

text: กระทั่งวันศุกร์ที่ 19 ตุลาคม พ.ศ. 2561 ที่ โรงแรมเซ็นทารา ศูนย์ราชการแจ้งวัฒนะ พรรคไทรักธรรมได้จัดการประชุมใหญ่วิสามัญ ครั้งที่ 1/2561 เพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ พร้อมตั้งสภาที่ปรึกษาพรรค และคณะกรรมการสรรหาผู้สมัครลงรับเลือกตั้ง ส.ส. ซึ่งที่ประชุมมีมติเลือก นาย พีระวิทย์ ให้ดำรงตำแหน่งหัวหน้าพรรคต่อไป พร้อมกับคณะกรรมการบริหารพรรคอีก 20 คนโดยมี เอ วิทิต แลต และ โด่ง สิทธิพร นิยม เข้าร่วมเป็นกรรมการบริหารพรรค


title: พรรคคนธรรมดาแห่งประเทศไทย

text: พรรคคนธรรมดาแห่งประเทศไทย () เป็นพรรคการเมืองในประเทศไทย ก่อตั้งขึ้นเมื่อวันที่ 3 มีนาคม พ.ศ. 2557 โดยมีนายธนพร ศรียากูร เป็นหัวหน้าพรรคคนแรก


title: พรรคคนธรรมดาแห่งประเทศไทย

text: 20 เมษายน พ.ศ. 2557 พรรคคนธรรมดาแห่งประเทศไทย ได้เปิดตัวพรรคคนธรรมดาอย่างเป็นทางการ ซึ่งพรรคมีนโยบายแก้ไขประมวลกฎหมายอาญา มาตรา 112 ปฏิรูปกองทัพด้วยระบบกำลังสำรอง


title: พรรคคนธรรมดาแห่งประเทศไทย

text: นอกจากนี้ยังมีการปฐกถาในหัวข้อเรื่อง พรรคการเมืองกับนโยบายปฏิรูป โดยมีนักวิชาการภาคส่วนต่างๆ เช่น สุธาชัย ยิ้มประเสริฐ นิธิ เอี่ยวศรีวงศ์ ประภาส ปิ่นตบแต่ง


title: พรรคคนธรรมดาแห่งประเทศไทย

text: พรรคคนธรรมดาแห่งประเทศไทย มีคณะกรรมการบริหารพรรค จำนวน 8 คน ได้แก่


title: อักษรของภาษาทาจิก

text: ภาษาทาจิกได้มีการเขียนสามแบบในประวัติศาสตร์ของภาษานี้ได้แก่ การเขียนด้วยอักษรอาหรับ (โดยเฉพาะอักษรเปอร์เซีย) การเขียนด้วยอักษรละติน และการเขียนด้วยอักษรซีริลลิก อักษรอะไรก็ได้ที่ใช้สำหรับเขียนภาษาทาจิกจะถูกเรียกว่าอักษรของภาษาทาจิก ซึ่งเขียนว่า алифбои тоҷикӣ ในอักษรซีริลลิก تاجیکی ในอักษรอาหรับ และ alifboji toçikī ในอักษรละติน


title: อักษรของภาษาทาจิก

text: การใช้อักษรที่ต่างกันนี้ขึ้นอยู่กับประวัติศาสตร์ของทาจิกสถาน โดยอักษรอาหรับได้ถูกใช้เป็นครั้งแรก และใช้อักษรละตินในเวลาถัดมา และใช้อักษรซีริลลิกหลังจากอักษรละตินท่ถูกใช้ในช่วงเวลาสั้น ๆ ซึ่งอักษรซีริลลิกนี้ก็ยังคงเป็นอักษรที่ใช้มากที่สุดในทาจิกสถาน ซึ่งภาษาถิ่นบูโครีซึ่งพูดโดยชาวยิวบูโครีซึ่งดั้งเดิมใช้อักษรฮีบรู แต่ในปัจจุบันมักจะเขียนโดยใช้อักษรซีริลลิก


title: อักษรของภาษาทาจิก

text: รูปแบบอักษรเปอร์เซียของทาจิก ซึ่งเป็นอักษรตระกูลเซมิติก เคยใช้เขียนภาษาทาจิกมาก่อน ในรูปแบบของภาษาทาจิกเหมือนกับอักษรอาหรับ ยกเว้น ا ("alef") ไม่มีสระเขียนอยู่ ถ้าต้องการแสดงสระให้ใช้เครื่องหมายเสริมสัทอักษร


title: อักษรของภาษาทาจิก

text: อักษรละตินถูกนำมาใช้หลังจากการปฏิวัติรัสเซียในปี 1917 เพื่ออำนวยความสะดวกในการเพิ่มความรู้และระยะทางจากอิทธิพลอิสลาม ในรูปแบบแรกของรูปแบบอักษรละตินของทาจิก พบได้แต่อักษรตัวเล็ก ในปี 1926-9 ได้มีการใช้รูปแบบที่แตกต่างกันเล็กน้อยโดยชาวยิวบูโครี ซึ่งเพิ่มสามอักษรที่ไม่มีในภาษาถิ่นอื่น ů, ə̧, และ ḩ.


title: อักษรของภาษาทาจิก

text:
อักษรแปลก ๆ Ƣ เรียกว่า Gha ซึ่งใช้เขียนแทนเสียง /ɣ/ อักษรนี้สามารถเจอได้ในตัวอักษรเตอร์กที่พบบ่อยซึ่งพบเจอได้บ่อยในภาษาที่ไม่ใช่ภาษาสลาวิกในสหภาพโซเวียต ซึ่งใช้จนถึงช่วงท้ายของทศวรรษที่ 1930 อักษรละตินไม่ได้ใช้ในทุกวันนี้ แม้ว่าจะมีการนำมาใช้ในบางกลุ่มก็ตาม
อักษรซีริลลิกได้เริ่มใช้โดยสาธารณรัฐสังคมนิยมโซเวียตทาจิกในช่วงท้ายของทศวรรษที่ 1930 หลังจาก 1939 เนื้อหาที่ตีพิมพ์ในภาษาเปอร์เซียในตัวอักษรเปอร์เซียถูกห้ามจากประเทศ ตัวอักษรด้านล่างนี้ได้เพิ่มเติมอักษร Щ และ Ы ในปี 1952


title: อักษรของภาษาทาจิก

text: นอกจากอักษรพวกนี้แล้ว ц, щ, และ ы สามารถพบได้ในคำยืม แม้ว่าจะถูกยกเลิกอย่างเป็นทางการในการปฏิรูปอักษรปี 1988 เช่นเดียวกับอักษร ь พร้อมกับการคัดค้านการใช้ของอักษรเหล่านี้ การปฏิรูปอักษรครั้งนี้ยังเปลี่ยนลำดับของตัวอักษรซึ่งขณะนี้ตัวอักษรที่มีเครื่องหมายกำกับตามอักษรที่ไม่มีเครื่องหมายพวกนี้ เช่น , และ , ซึ่งได้เรียงตามรูปแบบปัจจุบันตามนี้ ในปี 2010 ก็ได้มีการเสนอว่าจะเอา ออกด้วยเช่นกัน อักษร และ ทำหน้าที่เหมือนกัน ยกเว้น э จะใช้เริ่มต้นคำเช่น , "อิหร่าน"


title: อักษรของภาษาทาจิก

text: ในขณะที่เปลี่ยนเป็นอักษรซีริลลิก Ӷ ӷ ยังปรากฏหลายครั้งในตารางอักษรซีริลลิกของทาจิก


title: พระแสน (มหาไชย)

text: พระแสน หรือ พระแสนเมืองมหาไชย (ພຣະແສນເມືອງມຫາໄຊຽ) เป็นพระพุทธรูปปางมารวิชัย ขนาดหน้าตักกว้าง 57 เซนติเมตร สูง 87 เซนติเมตร ศิลปะล้านช้าง เป็นพระพุทธรูปสำริด


title: พระแสน (มหาไชย)

text: เดิม พระแสน ประดิษฐานอยู่ในถ้ำที่เมืองมหาไชยกองแก้ว (ມຫາໄຊຽກອງແກ້ວ) ซึ่งเชื่อว่าได้นำไปหลบซ่อนข้าศึกไว้ ชาวเมืองมหาไชยกองแก้วเชื่อว่าเป็นพระศักดิ์สิทธิ์ ถ้าฝนไม่ตกก็เชิญออกจากถ้ำมาตั้งกลางแจ้ง บูชาขอฝนได้ พระบาทสมเด็จพระจอมเกล้าเจ้าอยู่หัว รัชกาลที่ 4 โปรดเกล้า ให้เจ้าเหม็น โอรสเจ้าอนุวงศ์ อัญเชิญมาพร้อมกับพระสายน์ ประดิษฐานที่วัดปทุมวนารามราชวรวิหาร ในพระวิหารคู่กับพระเสริม


title: จาลาลาบัต

text: จาลาลาบัต (; , "Calal-Abat/Jalal-Abat", جالال-ابات, ) เป็นเมืองหลักของจังหวัดจาลาลาบัต ทางตะวันตกเฉียงใต้ของคีร์กีซสถาน เมืองนี้มีประชากร 97,172 คนในปี 2009 และมีพื้นที่ จาลาลาบัตตั้งอยู่ที่ปลายด้านตะวันออกเฉียงเหนือของหุบเขาเฟอร์กานา ริมฝั่งแม่น้ำเกอการ์ต บริเวณเชิงเขาของเทือกเขา Babash Ata ซึ่งอยู่ใกล้กับพรมแดนอุซเบกิสถาน เมืองนี้เป็นเมืองใหญ่อันดับสามของประเทศ


title: จาลาลาบัต

text: จาลาลาบัตเป็นที่รู้จักกันเป็นแหล่งน้ำแร่รอบ ๆ และน้ำร้อน Azreti-Ayup-Paygambar ได้เชื่อกันว่าจะรักษาโรคเรื้อน บางโรงพยาบาลยุคโซเวียตมีโปรแกรมบำบัดน้ำแร่สำหรับผู้ที่มีโรคเรื้อรังต่าง ๆ น้ำแร่บรรจุขวดจากพื้นที่นี้จำหน่ายทั่วประเทศคีร์กีซสถาน


title: จาลาลาบัต

text: หนึ่งในสาขาหลักของเส้นทางสายไหมผ่านจาลาลาบัต และภูมิภาคนี้ได้เป็นภูมิภาคที่สำคัญในการเดินทางเพื่อการค้าเป็นเวลาหลายพันปีแล้วถึงแม้จะมีโบราณคดีน้อยที่ยังคงเห็นอยู่ในปัจจุบัน


title: จาลาลาบัต

text: มีตำนานเล่าว่าน้ำจากน้ำพุร้อน Azreti-Ayup-Paygambar จะสามารถโรคเรื้อน ตามตำนานมีสุสานมัสยิดและพระราชวังอยู่ใกล้น้ำพุร้อนนี้


title: จาลาลาบัต

text: มีคนกล่าวว่าจาลาลาบัต ได้รับการตั้งชื่อตาม Jalal ad Din ผู้มีชื่อเสียงในการเตรียมคาราวานเพื่อรองรับนักท่องเที่ยวและผู้แสวงบุญหลายคนที่มาที่ภูเขาศักดิ์สิทธิ์


title: การเลือกตั้งในสหรัฐ ค.ศ. 2018

text: การเลือกตั้งสหรัฐอเมริกา ค.ศ. 2018 ถูดจัดให้มีขึ้นเมื่อวันอังคารที่ 6 พฤศจิกายน พ.ศ. 2561 (ค.ศ. 2018) โดยมีการแข่งขันชิงตำแหน่งชิงตำแหน่งทางการเมืองที่ว่างลง ทั้งในระดับสหพันธรัฐ ระดับมลรัฐ และระดับท้องถิ่น. การเลือกตั้งมิดเทอมปี 2018 เป็นการเลือกตั้งในช่วงกึ่งกลางของการดำรงตำแหน่งประธานาธิบดีสมัยแรกของ นายโดนัลด์ ทรัมป์. ที่นั่งทั้งหมดในสภาผู้แทนสหรัฐฯ ทั้ง 435 ที่นั่ง และที่นั่งวุฒิสภา 35 ที่นั่ง (จากทั้งหมด 100 ที่นั่ง) ถูกเปิดให้มีการลงคะแนนเสียงทั่วประเทศ เพื่อหาผู้เข้ารับตำแหน่งคนใหม่มาแทนที่นักการเมืองคนเก่า ที่ดำรงตำแหน่งมาจนครบวาระ หรือกำลังจะเกษียณอายุ. นอกจากนี้ยังมีการลงชิงตำแหน่งผู้ว่าการรัฐ 39 ที่นั่ง รวมไปถึงตำแหน่งว่างทางการเมืองในระดับมลรัฐ และการปกครองท้องถิ่นอื่นๆ.


title: การเลือกตั้งในสหรัฐ ค.ศ. 2018

text: การเลือกตั้งสหรัฐอเมริกา ค.ศ. 2018 เป็นการเลือกตั้งมิดเทอมที่ก่อให้เกิดความตื่นตัว และความกระตือรือร้นทั้งจากภาคประชาชน จากทางพรรคสถาบันการเมืองของสหรัฐฯ และจากผู้สังเกตุการณ์ต่างชาติ มากที่สุดครั้งหนึ่งในประวัติศาสตร์การเมืองของสหรัฐอเมริกา. ในพรรคภาคประชาชน พบว่ามีการลงคะแนนเสียงล่วงหน้าเป็นจำนวนมากถึง 2 เท่า เมื่อเทียบกับการเลือกตั้งใหญ่ทั่วประเทศในปี ค.ศ. 2016. พรรคการเมือง และพรรคสนับสนุนทางการเมืองของทั้งพรรครีพับลิกัน และพรรคเดโมแครต ใช้งบประมาณมหาศาลในการซื้อโฆษณา และลงทุนติดตั้งป้ายหาเสียงเลือกตั้ง. แหล่งข้อมูลจาก Center for Responsive Politics เปิดเผยว่าเงินจำนวนกว่า $5.2 พันล้าน ถูกใช้จ่ายในแคมเปญจ์รณรงค์หาเสียงเลือกตั้ง เพิ่มขึ้นจาก $4.4 พันล้านดอลล่าร์สหรัฐฯ ในการเลือกตั้งเมื่อปี 2016 ทำให้การเลือกตั้งมิดเทอม 2018 เป็นการเลือกตั้งที่แพงที่สุดในประวัติศาสตร์ โดยมีการใช้เทคนิคการโฆษณาชวนเชื่อ (propaganda) และการเผยแพร่ข่าวหลอก (fake news) ทั้งในสื่อกระแสหลัก และทางสื่อโซเชียลเพื่อก่อกวน บิดเบือนข้อเท็จจริง และสร้างความสับสนแก่ประชาชน. นอกจากนี้ยังมีรายงานว่านักแฮ็กเกอร์ หรือสายลับที่ทำงานให้กับมหาอำนาจต่างชาติ ได้แก่ รัสเซีย และสาธารณะประชาชนจีน ได้พยายามสอดเข้ามายุ่งเกี่ยวโดยมีวัตถุประสงค์เพื่อโน้มน้าวผลการเลือกตั้งอีกด้วย.


title: การเลือกตั้งในสหรัฐ ค.ศ. 2018

text: ผลของการเลือกตั้งปรากฏว่า พรรคเดโมแครตสามารถช่วงชิงอำนาจการควบคุมในสภาผู้แทนฯได้ ส่วนพรรครีพับลิกันสามารถชิงเก้าอี้สมาชิกวุฒิสภาเพิ่มขึ้นจากเดิม ทำให้พรรครีพับลิกัน (GOP) สามารถควบคุมทิศทางของวุฒิสภา (สภาเซเนต) ได้ต่อไป.


title: รักตสิริน

text: รักตสิริน (ชื่อวิทยาศาสตร์: Dendrobium Hybrid "Thailand*Airy Red Bull)" เป็นพรรณไม้ในวงศ์กล้วยไม้ (Orchidiace) สกุลหวาย (Dendrobium) ซึ่งเป็นกล้วยไม้สกุลที่ใหญ่ที่สุด รักตสิริน พรรณไม้พระราชทานนามในสมเด็จพระเทพรัตนราชสุดาฯ สยามบรมราชกุมารีเป็นกล้วยไม้สกุลหวายลูกผสมระหว่าง หวายไทยแลนด์ "(Den-drobium Thailand)" เป็นพ่อพันธุ์ ผสมกับแม่พันธุ์ แอรี่ เรดบูล "(Dendrobium Airy Red Bull)" ได้ดอกสีแดงกำมะหยี่ขอบสีขาว สวยโดดเด่น โดยมีนายสวง คุ้มวิเชียร์ (ชื่อเล่น: แอร์) จากสวนกล้วยไม้แอร์ออร์คิด เป็นผู้ผสมและพัฒนาสายพันธุ์ ในวันที่ 18 เมษายน พ.ศ. 2558


title: รักตสิริน

text: เป็นพรรณไม้ในวงศ์กล้วยไม้ (Orchidiace) สกุลหวาย (Dendrobium) ซึ่งเป็นกล้วยไม้สกุลที่ใหญ่ที่สุดในวงศ์ กล้วยไม้ พรรณไม้พระราชทานนามใน สมเด็จพระเทพรัตนราชสุดาฯ สยามบรมราชกุมารี เป็นกล้วยไม้สกุลหวายลูกผสมระหว่าง หวายไทยแลนด์ "(Den-drobium Thailand)" เป็นพ่อพันธุ์ ผสมกับ แม่พันธุ์ แอรี่ เรดบูล "(Dendrobium Airy Red Bull)"  ได้ดอกสีได้ดอกสีแดงกำมะหยี่ขอบสีขาว สวยโดดเด่น


title: รักตสิริน

text: วิธีการปลูกเป็นปัจจัยที่สำคัญในการเจริญเติบโตของกล้วยไม้  กล้วยไม้จะเจริญได้ไม่ดีด้วยวิธีปลูกที่ไม่เหมาะสม จึงมีความจำเป็นอย่างยิ่งที่ผู้ปลูกจำเป็นต้องศึกษาตวามเหมาะสมของสภาวะที่กล้วยไม้แต่ละชนิดต้องการเพื่อให้กล้วยไม้เจริญเติบโตได้ดี และออกดอกที่สวยงามและคงทน แข็งแรง โดยกล้วยไม้ในสกุลเอื้อง ชอบแดดจัด และ ไม่เหมาะสำหรับอยู่ใต้ร่มเงา  ไม่เหมาพสำหรับอยู่ใกล้แหล่งน้ำเกินไป เช่นข้างบ่อน้ำเพราะจะทำให้เน่า หรือภายใต้หลังคา สัก 2-3 เดือนจะพบว่าตายเพราะเกิดจากเชื้อราเนื่องจาก อุณหภมิที่เปลี่ยนแปลงไว  สำหรับกล้วยไม้ที่มีขนาดใหญ่และต้องการแยกหน่อ ควรตัดแต่งกล้วยไม้ต้นใหญ่ก่อนปลูก สำหรับกล้วยไม้ที่มีขนาดต้นใหญ่และต้องการแยกหน่อ  ต้องตัดใบแห้ง ใบที่ไม่สมบูรณ์ หรือรากที่เน่า หรือ  หรือส่วนใดของกล้วยไม้ที่เน่าออกเสียก่อน แม้ส่วนที่มีแผลใหญ่ ก็ควรตัดทิ้ง หรือรากที่ยาวเกินไป ควรตัดให้สั้นจนถึงโคนต้นแล้วทายาป้องกันโรค เช่น ออร์โธไซต์  50 ผสมน้ำให้เละ หรือสามารถทาด้วยปูนแดง เนื่องจากหาง่ายและมีประสิทธิภาพสูง ในการป้องกันโรค ให้กับกล้วยไม้


title: รักตสิริน

text: มีทั้งปัจจัยในการเลี้ยงดู, การให้น้ำ, ความชื้น, อุณหภูมิ, ภาชนะปลูก, เครื่องปลูก, ปุ๋ย, โรคต่าง ๆ, และแมลง


title: รักตสิริน

text:
กระถางดินเผาทรงสูง
กระถางดินเผาทรงเตี้ย
กระเช้าพลาสติก
กระเช้าไม้สัก
กระเช้าดินเผาเจาะรูก้นกระถาง
ท่อนไม้มีเปลือก
ต้นไม้ใหญ่


title: เหตุเครื่องบินชนกันกลางอากาศที่จรรขีทาทรี พ.ศ. 2539

text: อุบัติเหตุเครื่องบินชนกันกลางอากาศที่ประเทศอินเดีย พ.ศ. 2539 เป็นอุบัติเหตุทางการบินที่เกิดขึ้นเมื่อวันที่ 12 พฤศจิกายน พ.ศ. 2539 โดยเครื่องบินโดยสารที่เดินทางจากคาซัคสถานและกำลังจะลงจอดที่ท่าอากาศยานนานาชาติอินทิรา คานธี กรุงนิวเดลีชนกับเครื่องบินโดยสารอีกลำหนึ่งที่ขึ้นบินจากท่าอากาศยานเดียวกันมุ่งหน้าไปยังซาอุดีอาระเบีย โดยตำแหน่งที่เกิดอุบัติเหตุอยู่ใกล้กับเมืองจรรขีทาทรี () รัฐหรยาณา ประเทศอินเดีย เหตุการณ์นี้จึงเป็นที่รู้จักกันในภาษาอังกฤษว่าเหตุเครื่องบินชนกันกลางอากาศที่จรรขีทาทรี (Charkhi Dadri mid-air collision) ผู้โดยสารและลูกเรือบนเครื่องบินทั้งสองลำรวมทั้งสิ้น 349 คนเสียชีวิตทั้งหมด เหตุการณ์นี้ถือเป็นเหตุการณ์เครื่องบินชนกันกลางอากาศที่มีผู้เสียชีวิตมากที่สุดในโลก เป็นอุบัติเหตุทางการบินที่ร้ายแรงที่สุดในประเทศอินเดีย และเป็นอุบัติเหตุทางการบินที่ร้ายแรงที่สุดเป็นอันดับที่ 3 ในโลกรองจากเหตุการณ์เครื่องบินชนกันที่ท่าอากาศยานเตเนริเฟในหมู่เกาะคะแนรี ประเทศสเปนในปี พ.ศ. 2520 และอุบัติเหตุเจแปนแอร์ไลน์ เที่ยวบินที่ 123 ตกที่ประเทศญี่ปุ่นในปี พ.ศ. 2528


text:
เหตุการณ์นี้เป็นการชนกันระหว่างเครื่องบินโบอิง 747 ของสายการบินซาอุดีอาระเบียนแอร์ไลน์และเครื่องบินอิลยูชิน อิล-76 ของสายการบินคาซัคสถานแอร์ไลน์
ซาอุดีอาระเบียนแอร์ไลน์ เที่ยวบินที่ 763 เป็นเที่ยวบินเดินทางจากท่าอากาศยานนานาชาติอินทิรา คานธี กรุงนิวเดลี ประเทศอินเดีย โดยมีกำหนดลงจอดที่ท่าอากาศยานนานาชาติอัซเซาะฮ์รอน เมืองอัซเซาะฮ์รอน ทางตะวันออกของประเทศซาอุดีอาระเบียก่อนจะเดินทางต่อไปยังท่าอากาศยานนานาชาติสมเด็จพระราชาธิบดีอับดุลอะซีซ เมืองญิดดะฮ์ ทางตะวันตกของซาอุดีอาระเบีย โดยใช้เครื่องบินโบอิง 747-168บี หมายเลขทะเบียน HZ-AIH ขณะที่เกิดเหตุเครื่องบินลำนี้มีอายุ 14 ปี 10 เดือน มีผู้โดยสารบนเครื่องบินลำนี้ 289 คน และลูกเรือ 23 คน ผู้โดยสารส่วนใหญ่เป็นชาวอินเดียซึ่งเดินทางไปทำงานหรือไปแสวงบุญที่ซาอุดีอาระเบีย และมีชาวต่างชาตินอกเหนือจากอินเดียและซาอุดีอาระเบียอยู่ด้วย 17 คน
คาซัคสถานแอร์ไลน์ เที่ยวบินที่ 1907 เป็นเที่ยวบินเดินทางจากท่าอากาศยานนานาชาติชิมเคนต์ เมืองชิมเคนต์ ทางตอนใต้ของประเทศคาซัคสถานมายังท่าอากาศยานนานาชาติอินทิรา คานธี กรุงนิวเดลี โดยใช้เครื่องบินอิลยูชิน อิล-76ทีดี หมายเลขทะเบียน UN-76435 โดยขณะเกิดเหตุเครื่องบินลำนี้มีอายุ 4 ปี ในรายงานข่าวแต่แรกนั้นระบุว่ามีคนบนเครื่องบินทั้งหมด 39 คน อย่างไรก็ตาม เจ้าหน้าที่ของสายการบินคาซัคสถานแอร์ไลน์ได้แจ้งว่ามีคนบนเครื่องบินเพียง 37 คนเท่านั้น โดยเป็นลูกเรือ 10 คน และผู้โดยสาร 27 คน ซึ่งเที่ยวบินนี้เป็นเที่ยวบินเหมาลำโดยมีบริษัทเสื้อผ้าแห่งหนึ่งในประเทศคีร์กีซสถานเป็นผู้เช่า ผู้โดยสาร 13 คนบนเครื่องบินลำนี้ถือสัญชาติคีร์กีซ


text: คาซัคสถานแอร์ไลน์เที่ยวบินที่ 1907 ใกล้ถึงท่าอากาศยานนานาชาติอินทิรา คานธี จึงแจ้งต่อเจ้าหน้าที่ควบคุมจราจรทางอากาศของเดลี เจ้าหน้าที่สั่งให้เที่ยวบินที่ 1907 ลดระดับลงมาที่ 15,000 ฟุต ในขณะนั้น ซาอุดีอาระเบียนแอร์ไลน์เที่ยวบินที่ 763 ได้ขึ้นบินจากท่าอากาศยานและมุ่งหน้าไปในเส้นทางบินเดียวกันซึ่งสวนทางกับเที่ยวบินที่ 1907 เจ้าหน้าที่จึงสั่งให้เที่ยวบินที่ 763 ไต่ระดับขึ้นไปที่เพดานบิน 14,000 ฟุต เที่ยวบินที่ 1907 เมื่อลดระดับถึง 15,000 ฟุตแล้วก็รายงานต่อเจ้าหน้าที่ควบคุมจราจร เจ้าหน้าที่ได้แจ้งเตือนเที่ยวบินที่ 1907 ว่าเที่ยวบินที่ 763 กำลังมุ่งหน้าสวนทางกัน อย่างไรก็ตาม อันที่จริงแล้วเที่ยวบินที่ 1907 ไม่ได้รักษาระดับความสูงอยู่ที่ 15,000 ฟุต หากแต่กำลังลดระดับลงมาโดยในขณะนั้นอยู่ที่ระดับความสูง 14,500 ฟุตและกำลังลดระดับต่อไปอีก เที่ยวบินที่ 1907 ลดระดับลงไปอีกประมาณ 310 ฟุตก่อนจะชนเข้ากับเที่ยวบินที่ 763 เจ้าหน้าที่ควบคุมการจราจรทางอากาศไม่ทราบว่าเครื่องบินทั้งสองลำชนกันจนกระทั่งพยายามสื่อสารกับเครื่องบินทั้งสองลำแต่ไม่มีสัญญาณตอบกลับมาและจุดสัญญาณบนจอซึ่งเป็นของเครื่องบินทั้งสองลำนั้นหายไป นักบินของกองทัพอากาศสหรัฐซึ่งขับเครื่องบินลำเลียงซี-141 และกำลังจะลงจอดที่นิวเดลีได้แจ้งว่ามองเห็นแสงสว่างสีส้มภายในก้อนเมฆ ก่อนที่แสงสว่างนั้นจะแยกออกเป็นลูกไฟสองลูกและแผ่ขยายออกเป็นวงกว้างเมื่อเครื่องบินทั้งสองลำตกถึงพื้น ชาวบ้านที่อยู่ในเมืองจรรขีทาทรีซึ่งอยู่ห่างออกไปทางตะวันตกเฉียงเหนือจากนิวเดลีประมาณ 80 กิโลเมตรมองเห็นแสงไฟสว่างวาบบนท้องฟ้าซึ่งตัดกับความมืดในช่วงใกล้ค่ำ และได้ยินเสียงที่ดังยิ่งกว่าฟ้าผ่า เที่ยวบินที่ 763 ตกลงไปในไร่ว่างเปล่าและก่อให้เกิดหลุมขนาดยาว 55 เมตร (60 หลา) ลึก 4.5 เมตร (15 ฟุต) ส่วนเที่ยวบินที่ 1907 ตกลงห่างจากเที่ยวบินที่ 763 ประมาณ 10 กิโลเมตร ในช่วงหลังจากพบเครื่องบินที่ตกไม่นานมีชาวบ้านพบผู้โดยสาร 3 คนจากเที่ยวบินที่ 763 ที่ได้รับบาดเจ็บสาหัส อย่างไรก็ตาม ผู้รอดชีวิตดังกล่าวทนพิษบาดแผลไม่ไหวและเสียชีวิตในเวลาต่อมา ไม่มีผู้เสียชีวิตหรือได้รับบาดเจ็บนอกเหนือจากผู้โดยสารและลูกเรือบนเครื่องบินทั้งสองลำ ผู้เห็นเหตุการณ์เชื่อว่านักบินพยายามหักเลี้ยวเครื่องบินไม่ให้ตกลงไปในเขตชุมชนและป้องกันไม่ให้มีผู้เสียชีวิตนอกเหนือจากบนเครื่องบิน


text: กล่องบันทึกข้อมูลการบินจากเที่ยวบินที่ 763 ถูกส่งไปยังสำนักงานสืบสวนอุบัติเหตุทางอากาศ (Air Accident Investigation Branch) ที่ฟาร์นบะระ สหราชอาณาจักรและกล่องบันทึกข้อมูลจากเที่ยวบินที่ 1907 ถูกส่งไปที่กรุงมอสโก ประเทศรัสเซียเพื่อถอดรหัสและอ่านข้อมูลจากบันทึก โดยจากการสืบสวนพบว่าสาเหตุหลักของอุบัติเหตุครั้งนี้เกิดจากความผิดพลาดของนักบินของเที่ยวบินที่ 1907 ที่ลดระดับความสูงจาก 15,000 ฟุตทั้ง ๆ ที่เจ้าหน้าที่ควบคุมจราจรทางอากาศสั่งให้เที่ยวบินที่ 1907 รักษาระดับไว้ที่ 15,000 ฟุต อย่างไรก็ตาม คาซัคสถานแอร์ไลน์อ้างว่านักบินจำเป็นต้องลดระดับความสูงลงมาเนื่องจากสภาพอากาศปั่นป่วนที่ระดับความสูงดังกล่าว แต่ทั้งซาอุดีอาระเบียนแอร์ไลน์และคณะเจ้าหน้าที่ควบคุมจราจรทางอากาศของอินเดียคัดค้านโดยอ้างข้อมูลรายงานสภาพอากาศว่าไม่มีสภาพอากาศปั่นป่วนแต่อย่างใด นอกจากนี้ซาอุดีอาระเบียนแอร์ไลน์ยังกล่าวโทษเจ้าหน้าที่ควบคุมจราจรที่ไม่ได้แจ้งนักบินของเที่ยวบินที่ 763 ว่ามีเที่ยวบินที่ 1907 อยู่ในทิศทางสวนกับเที่ยวบินที่ 763


text: ทั้งเจ้าหน้าที่ควบคุมจราจรทางอากาศและซาอุดีอาระเบียนแอร์ไลน์ได้ตั้งข้อสังเกตอีกว่าสาเหตุอีกประการหนึ่งอาจจะมาจากธรรมเนียมปฏิบัติของนักบินจากประเทศอดีตสมาชิกสหภาพโซเวียตที่แตกต่างจากนักบินอื่น ๆ โดยนักบินส่วนใหญ่ไม่สามารถใช้ภาษาอังกฤษได้คล่อง ทำให้ไม่สามารถสื่อสารกับเจ้าหน้าที่ควบคุมจราจรได้อย่างมีประสิทธิภาพ และมาตรวัดของเครื่องบินที่ผลิตในสหภาพโซเวียตใช้ระบบเมตริก (กิโลเมตร) แทนที่จะเป็นระบบอิมพีเรียล (ฟุต) อย่างที่เครื่องบินส่วนใหญ่ในโลกใช้กัน ทำให้นักบินต้องเสียเวลาแปลงหน่วย แม้ว่าทางฝ่ายคาซัคสถานจะคัดค้านก็ตาม


text: การจัดการเส้นทางบินภายในประเทศอินเดียก็เป็นอีกสาเหตุหนึ่ง โดยน่านฟ้าโดยรอบท่าอากาศยานนานาชาติอินทิรา คานธีในขณะนั้นโดยส่วนใหญ่จะให้เครื่องบินของกองทัพอากาศอินเดียใช้ขึ้นและลง ในขณะที่เที่ยวบินพาณิชย์ถูกจำกัดให้อยู่ในบริเวณส่วนน้อย และระบบเรดาร์ของท่าอากาศยานยังคงเป็นระบบดั้งเดิมที่ระบุเพียงตำแหน่งของเครื่องบินเท่านั้น และไม่ระบุข้อมูลที่สำคัญอื่น ๆ เช่นระดับความสูง หรือชื่อเรียกของเครื่องบิน ทำให้เจ้าหน้าที่ควบคุมจราจรต้องอาศัยข้อมูลจากนักบินที่รายงานตำแหน่งและระดับความสูง และเครื่องบินทั้งสองลำก็ไม่มีระบบ ACAS (Airborne Collision Avoidance System) ที่แจ้งเตือนว่ามีเครื่องบินอีกลำหนึ่งอยู่ในระยะใกล้พอที่จะก่อให้เกิดอุบัติเหตุได้